ועדת הכספים, כנסת 18, פרוטוקול מספר 1219, 2012-12-04 09:30

משה גפני: בוקר טוב.

משה גפני: אני פותח את ישיבת ועדת הכספים.

משה גפני: בראשית הדיון נדון בבקשת הרביזיה שביקשתי על תקנות מס רכוש וקרן פיצויים (תשלום פיצויים) (נזק מלחמה ונזק עקיף) (הוראת שעה), התשע"ג-2012.

משה גפני: אני מבקש מחברי הוועדה לאשר את הרביזיה.

משה גפני: לא סיימנו את הדיון בנושא של החקלאים וישנם גם דברים נוספים שדיברנו עליהם ונרצה להגיע בהם להסכמה.

משה גפני: לכן אני מבקש מהוועדה לאשר את הרביזיה.

משה גפני: מי בעד אישור הרביזיה?

משה גפני: בעד אישור הרביזיה – רוב

משה גפני: נמנעים – אין הבקשה אושרה.

משה גפני: ההחלטה נתקבלה פה אחד.

משה גפני: ראשית נדון בנושא של החקלאות ואחר-כך נעבור על כל הדברים האחרים.

משה גפני: מה שסוכם, סוכם ומה שלא סוכם, אני מקווה שיאושר.

משה גפני: המטרה שלנו היא לאשר את התקנות כדי לא לעכב, כפי שהיה בפעמים קודמות.

משה גפני: אני מבקש להזכיר מה שאמרתי בשבוע שעבר ואני רוצה שתחזרו עם תשובה.

משה גפני: בקשר לחישוב המס המאוחד ביקשתי שיעכבו את הפעילות בעניין הזה עד לאחר הבחירות.

משה גפני: אני סבור שזאת אחת ההחלטות הלא צודקות שהתקבלו אי פעם ברשות המיסים.

משה גפני: ההליכה לערכאות פעם אחר פעם, על-אף שבהתחלה ההחלטות היו נגד העניין הזה, אבל בסוף קיבלתם סעד מבית המשפט העליון, כאשר הוא קבע שעל המחוקק לתת דעתו בעניין.

משה גפני: בית המשפט גילה אי שביעות רצון מהדבר הזה והוא מבקש מהמחוקק לתקן את זה.

משה גפני: אנחנו הכנו הצעת חוק ועדיין לא הנחנו אותה.

משה גפני: בינתיים הכנסת התפזרה ואין לנו אפשרות לפעול.

משה גפני: אתם יכולים להיכנס בתפר הזה ולקחת כסף מאנשים בכוח וזאת על-פי החלטת בג"צ ותמיד תהיו צודקים.

משה גפני: ההגדרה לעניין זה היא הגדרה מאוד חמורה.

משה גפני: ביקשתי בכל לשון של בקשה לדחות את העניין הזה ולאפשר לכנסת לומר את דברה.

משה גפני: עשרות שנים זה פעל כפי שזה פעל, אפשר להמתין עוד שלושה חודשים עם העניין הזה.

משה גפני: זה נזק אידיאולוגי, מוסרי, ציבורי משפחתי, כל הדברים הרעים שנעשים בעניין הזה.

משה גפני: יכול להיות שהמדינה תרוויח מזה כסף אבל היא תפסיד אנשים שיהיו נאמנים לה.

משה גפני: הטענות שאני שומע מאנשים הן רעות מאוד וגם אני סבור כך.

משה גפני: לכן ביקשתי לדחות את הוצאת השומות.

משה גפני: היה שלב שדורון ארבלי אמר לי שהוא מסכים ושהוא יעשה את זה.

משה גפני: בשלבים אחרים התברר שלא עושים את זה.

משה גפני: לכן אני מבקש מכם בסוף הישיבה תשובה לשאלה: האם אתם הולכים על זה או לא?

משה גפני: אתם יכולים להגיד לי שאתם לא הולכים על זה .

משה גפני: אין לי כוח נגדכם היום.

משה גפני: בימים רגילים היה לי כוח.

משה גפני: אם הכנסת לא היתה בפגרת בחירות אז הייתי יכול לעשות צעדי חקיקה.

משה גפני: עכשיו, במצב הזה, אין לי אפשרות לעשות צעדי מניעה או חקיקה.

משה גפני: לכן אני חוזר על בקשתי.

משה גפני: אני חושב שזה לטובת רשות המיסים, לטובת מערכת היחסים בין הרשות השופטת, הרשות המחוקקת והרשות המבצעת.

משה גפני: זה לטובת מדינת ישראל, זה לטובת האזרחים שנהנים מיגיע כפיהם, שעושים את עבודתם במשך כל השנים ועובדים ומשרתים את המדינה.

משה גפני: צריך לא לפגוע בהם באופן הזה.

משה גפני: אני מחכה לתשובה.

משה גפני: עכשיו אני עובר לנושא של החקלאים.

משה גפני: איפה אנחנו עומדים עם העניין?

שגית אפיק: ליאת, את רוצה להסביר את הנוסח?

שגית אפיק: זה מופיע בדף 1, נוסח אחד לגבי החקלאים.

שגית אפיק: זה הגיע אתמול בלילה.

שגית אפיק: מי מסביר מה עשיתם?

שגית אפיק: זה חדש, לא ראינו את זה קודם.

ערן יעקב: בנושא החקלאים עשינו צעד קדימה בהשוואה ל"עופרת יצוקה" כי הרי חלק מהבסיס היה "עופרת יצוקה".

ערן יעקב: הסכמנו לתת פיצוי משמעותי יותר למי שנפגע או מי שלא יכול היה להגיע לשטח.

ערן יעקב: היות שבימים אפס עד שבע, מנעו מהחקלאים להגיע לשטחיהם, בשונה מ"עופרת יצוקה" שבה היה 52%, אפשרנו 70%, שזאת הטבה משמעותית.

ערן יעקב: אפשרנו גם דברים שלא היו ב"עופרת יצוקה".

ערן יעקב: למשל, גם למי שלא היה לו קטיף באותה תקופה.

ערן יעקב: כמובן שזה יהיה כפוף לרשימה שתאושר על-ידי רשות המיסים בשיתוף עם משרד החקלאות, לקבוע את סוג הקטיף ואת כל הגידולים הזכאים.

ערן יעקב: גם לגבי מי שלא התאפשר, או מי שבאותה תקופה לא היה אמור לקטוף, גם לו אנחנו ניתן פיצוי ונאפשר לו 20%.

ערן יעקב: צריך לזכור כל הזמן שמדובר במסלול ירוק כי לכל החקלאים באפס עד שבע יש את המסלול האדום שככל שהם ירגישו או יראו שהמסלול לא נותן להם מענה כפי שהם מבינים או כפי שהם נפגעו, יש להם את האפשרות ללכת למסלול אדום ולקבל את מלוא הפיצוי.

משה גפני: רק להדרים צריך לתת יותר מ-20%.

ערן יעקב: לא.

ערן יעקב: אם 20% לא יהיה להם טוב, הם ילכו למסלול אדום.

משה גפני: להדרים צריך לתת יותר.

ערן יעקב: אבל הם לא בקטיף.

ערן יעקב: צריך לזכור שמדובר במסלול ירוק.

משה גפני: אני אומר לך שלהדרים צריך לתת יותר.

ערן יעקב: אני יודע שאתה אוהב פרי הדר, זה בסדר, אבל אין קטיף.

ערן יעקב: גם אז הם מקבלים 20%.

משה גפני: אדוני המנכ"ל, בבקשה.

יוסי ישי: אני מברך על ההסדר המוצע.

יוסי ישי: אני חושב שבאמת היתה רגישות.

משה גפני: כל הכבוד לברכות שלך, רשות המיסים זקוקה לזה.

יוסי ישי: מגיע להם.

יוסי ישי: מגיע להם כל הזמן.

יוסי ישי: הם עושים עבודה טובה ותמיד הם עושים עבודה טובה.

יוסי ישי: ב"עמוד ענן" הקשיים היו הרבה יותר גדולים מאשר ב"עופרת יצוקה".

יוסי ישי: למעשה, בכל תקופה של 10-11, גם בצו אלוף וגם במציאות של הרקטות, אי-אפשר היה להוציא את האף למשקים.

יוסי ישי: אני מצטרף למה שאדוני אומר.

יוסי ישי: אני חושב שבכל מה שקשור לגידולים שהיו בתקופת הקטיף, כאלה שמוגדרים גד"ש ומה שמופיע כאן ב-ב', הייתי מרוצה יותר אם היינו מעלים את זה ל-25%.

ערן יעקב: הם לא בקטיף.

יוסי ישי: אני מדבר על קטיף.

יוסי ישי: אני מדבר על הגידולים שנמצאים בקטיף: גזר, צנונית ותפוחי אדמה.

משה גפני: לא יהיה משבר על זה, תהיו "לארג'ים".

ערן יעקב: בסופו של דבר יש סופיות לדיון.

ערן יעקב: היינו "לארג'ים".

משה גפני: תהיו עוד יותר.

ערן יעקב: אתה יודע שמבקר המדינה התקשר אישית לעובדים של רשות המיסים שפעלו.

משה גפני: מבקר המדינה זאת אחריות שלי.

משה גפני: אתם רוצים שאני אדבר עם מבקר המדינה לגבי הפיצויים?

ערן יעקב: אנחנו עדיין במדינה דמוקרטית.

משה גפני: הלאה.

שגית אפיק: דלית, ליאת, רציתן תיקונים?

ליאת גרבר: שינויים קלים מאוד.

ליאת גרבר: בגידול זכאי להגיד "גידול שנמצא באזור המוכרז כפי שקבע המנהל".

שגית אפיק: זה רק נוסח.

ליאת גרבר: הערה יותר מהותית לגבי הוצאות מימון שוטפות – הכוונה היתה להוצאות נורמטיביות.

ליאת גרבר: צריך לקבוע "סכום שייקבע על-ידי משרד החקלאות ביידוע רשות המיסים שמשקף את העלויות המשתלמות באותו גידול מסוים והבלתי מותנות בגידול המסוים התלויות בפעילות המסוימת".

שגית אפיק: איך ייקבע הסכום הזה?

שגית אפיק: אנחנו נכתוב בנוסח: סכום שייקבע בין משרד - - -

ערן יעקב: זה נורמטיבי.

שגית אפיק: איפה יתפרסם הסכום הזה?

ליאת גרבר: אנחנו נלך - - -

שגית אפיק: תפרסמו הודעה?

ערן יעקב: כן.

ערן יעקב: כל המשמעות של העניין פה הוא שהמסלול יהיה ירוק.

יוסי ישי: התשתית הנורמטיבית קיימת.

יוסי ישי: אנחנו נבנה ביחד עם רשות המיסים את הקובץ על בסיס התשתית וזה יהיה הקובץ המחייב.

ליאת גרבר: זה כדי לא ללכת לכל עסק ועסק.

שגית אפיק: נעבור לנוסח.

שגית אפיק: בנוסח אתם יכולים לראות ב"עקוב אחר השינויים" את השינויים שהוכנסו.

שגית אפיק: בסעיף 1 הוארכה התקופה, 23.11.

שגית אפיק: בעמוד 2 הגדרת "מוסד ציבורי זכאי", במקום ההגדרה של "מידי חודש בחודשו", שהעלו כאן המלכ"רים את הבעיתיות לגביה, נכנסה הגדרה שמדברת על "מכירת שירותים ומוצרים באופן שוטף ובמהלך רוב חודשי השנה".

שגית אפיק: בעמוד 4 יש הגדרה של הכנסה בחודש נובמבר 2012.

שגית אפיק: כרגע הנוסח הוא לגבי ניזוק שהוא מוסד ציבורי, זכאי סכום ההכנסה בחודש נובמבר 2012 ממכירת שירותים או מוצרים.

שגית אפיק: יש פה התלבטות האם לאמץ את הנוסח שהיה לגבי הגדרת המוסד הציבורי הזכאי או לצמצם אותו.

שגית אפיק: דלית, את רוצה להסביר את הנוסח שאתם מבקשים?

דלית זמיר: אנחנו ביקשנו לחזור לנוסח של 2009 כי כל התפיסה היתה איזה הפסד שנוצר מאי הספקת השירות באותו חודש.

דלית זמיר: חשוב לנו להבהיר שמדובר פה על הפסד שנוצר כתוצאה מאי הספקת השירות או המוצר באותו חודש נפגע.

דלית זמיר: זה מה שרצינו לגלם בנוסח.

דלית זמיר: לדעתנו הנוסח של 2009 מגלם את זה.

דלית זמיר: אם את רוצה שינוי קל, לא אכפת לנו אבל הנוסח החדש, ברישה, לא מגלם את העניין הזה.

שגית אפיק: אבל אז זה גם לא מתיישב עם ההגדרה שעשינו להם.

שגית אפיק: מה קורה לגבי הכנסה בדצמבר-ינואר, שהיתה אמורה להתקבל?

דלית זמיר: זה מה שאנחנו אומרים, אבדן הכנסה כתוצאה מאי הספקת השירות או המוצר בחודש נובמבר.

שגית אפיק: אז צריך להוריד את נובמבר.

דלית זמיר: השירות או המוצר לא סופק בתקופה הרלוונטית.

ליאת גרבר: השאלה, מתי הוא היה אמור לספק?

שגית אפיק: אבל כתוב לך: סכום ההכנסה בחודש נובמבר 2012, תסתכלי על הנוסח.

שגית אפיק: זה בעייתי, את פשוט מצמצמת את זה.

דלית זמיר: אני מניחה שהתפיסה הנוצרת בעניין של מתן השירות, הוא זה שיוצר לך את ההכנסה.

דלית זמיר: לכן ההכנסה בחודש נובמבר - - -

שגית אפיק: סכום ההכנסה שהתקבלה , בלי חודש נובמבר.

ליאת גרבר: אם היה מוצר שסופק בספטמבר ושילמו עליו בדצמבר, הוא לא הפסיד, ישלמו לו את הסכום.

שגית אפיק: אבל אם זה סופק בנובמבר וישלמו לו את זה בדצמבר?

שגית אפיק: הוא לא סיפק בגלל המצב.

ערן יעקב: הכוונה היא רק למה שלא סופק.

ערן יעקב: אם הוא סופק אז אין פגיעה.

צחי אבוהב שביט: אבל סכום ההכנסה בחודש נובמבר לא משקף את זה.

שגית אפיק: אבל אז זאת פגיעה בהכנסה של דצמבר.

צחי אבוהב שביט: ההכנסות בגין נובמבר יבואו בדצמבר.

צחי אבוהב שביט: לכן סכום ההכנסה בחודש נובמבר איננו משקף את העניין הזה.

צחי אבוהב שביט: אתה צריך לקבל את ההכנסות שהיו אמורות להיות בגין השירותים שניתנו בחודש נובמבר.

דלית זמיר: הנוסח בסדר.

שגית אפיק: צריך לשנות את הרישה או לא?

דלית זמיר: אני מדברת על הכנסה בחודש נובמבר.

דלית זמיר: זה לא שהתשלום התקבל בחודש נובמבר אלא שהשירות שיוצר את ההכנסה ניתן בחודש נובמבר.

צחי אבוהב שביט: תשנו את הניסוח, הניסוח לא נכון.

שגית אפיק: זה לא אומר את זה.

דלית זמיר: לא אכפת לי שנשנה את הנוסח.

דלית זמיר: נדבר אחר-כך ונשנה את הנוסח.

דלית זמיר: המהות מוסכמת?

צחי אבוהב שביט: כשזה יגיע ליישום בשטח יבקשו את ההכנסה של נובמבר.

משה גפני: הבנו, תודה.

משה גפני: שיהיה נוסח בהתאם לרוח הדברים.

שגית אפיק: "הכנסה שאושרה לעניין זה בידי - - -

ערן יעקב: אני רוצה להגיד משהו.

ערן יעקב: אומרים פה החבר'ה שלא היו בעיות בעניין הזה.

ערן יעקב: לא היו בעיות בעבר ולא לפני זה.

שגית אפיק: אבל עכשיו שינינו את ההגדרה של מוסד ציבורי זכאי.

שגית אפיק: אז זה היה מידי חודש בחודשו ועכשיו שינינו את זה ואנחנו אומרים שזה באופן שוטף ובמהלך רוב חודשי השנה.

שגית אפיק: זה כבר לא חודש בחודשו.

דלית זמיר: את נתת ליותר מוסדות להיכנס בגדר הפיצוי וזה בסדר.

שגית אפיק: יפה.

שגית אפיק: עכשיו אני רוצה גם לראות איזו הכנסה שלהם תיחשב.

דלית זמיר: בכל מקרה את לא יכולה לשנות את העיקרון שהם מפוצים רק על מה שהם לא קיבלו.

משה גפני: תגידי את הנוסח.

שגית אפיק: "הכנסה שאושרה לעניין זה בידי רואה חשבון ממכירת שירותים או מוצרים שהתמורה בשלהם מתקבלת ממתן השירות או הספקת המוצר בחודש נובמבר 2012".

שגית אפיק: זה עונה על מה שביקשתם.

צחי אובהב שביט: זה בסדר, כך זה צריך להיות.

משה גפני: הלאה.

משה גפני: יש בעיה.

משה גפני: אצלנו אחד או שניים מחליטים ואתם צריכים אישור מ-60 איש.

שגית אפיק: זה היה יחד עם הגדרת מלכ"ר.

שגית אפיק: עכשיו אנחנו עוברים לעמוד 2, שווי של נזק עקיף.

שגית אפיק: במקור, בקשת הוועדה היתה להוסיף הגדרה או של מסלולים, או להבהיר את ההבחנה בין מסלול ירוק לבין מסלול אדום כי עלתה פה הטענה שבעצם, ככל שעברו המלחמות והיו לנו תקנות מס רכוש, בכל פעם המסלול הירוק הפך להיות מיני מסלול אדום.

שגית אפיק: דרכי ההוכחה הפכו להיות כמעט זהות לדרכי ההוכחה במסלול אדום.

שגית אפיק: היתה התנגדות גם של רשות המיסים וגם של משרד המשפטים לעשות תיקון לנוסח של מסלול ירוק.

שגית אפיק: הבנתי שיש הסכמה לגבי המהות איך ייושם ומה יהיה מסלול ירוק.

שגית אפיק: אולי תיתנו הסבר לוועדה איך זה יעבוד בשטח.

משה גפני: לי היתה התלבטות.

משה גפני: אתם לא הסכמתם שיהיה גם מסלול אדום וקיבלנו את העמדה שלכם.

משה גפני: הולכים על מסלול ירוק ואמרתם שרוב המקרים גם במסלול אדום אנשים לא הולכים לזה.

משה גפני: במסלול אדום יש חובת הוכחה.

משה גפני: זה נטל של חובת הוכחה גם על התובע וגם עליכם לבדוק את זה.

משה גפני: בסדר, הלכנו על מסלול ירוק.

משה גפני: היה לנו חשש שהנוסח של המסלול הירוק נותן בעצם גם פה חובת הוכחה.

משה גפני: הרי יש נורמה.

משה גפני: על מי אנחנו מדברים?

משה גפני: בעיקר אנחנו מדברים על רוב האנשים שהמסלול שלהם הוא מסלול רגיל.

משה גפני: הם מגישים תביעה ואם רשות המיסים עובדת מהר, היא משלמת להם.

משה גפני: אין פה הרבה חכמות.

משה גפני: אם יש בעיות אז מטפלים בבעיות, אבל הרוב לא כזה.

משה גפני: אני מבקש לדעת איך הנושא הזה יפעל?

משה גפני: אני גר באופקים.

משה גפני: באתי אליך, הגשתי תביעה כי הילד שלי לא הלך ללימודים ולי יש קיוסק או חנות מכולת.

משה גפני: מה אתה עושה עם התביעה שלי לפי הנוסח שאתם ביקשתם?

משה אשר: צריך להבין שאנחנו נערכים לפיצוי של הנזק העקיף באותה מידת אינטנסיביות כמו שאנחנו נערכנו וכבר משלמים בנזק הישיר.

משה אשר: היקף הנזק הישיר שנעשה עד היום כתוצאה מההפגזות והטילים, הוא משהו כמו כ-3,300 תביעות.

משה אשר: שליש מזה כבר מאחורינו, כבר שולם ונכנס לחשבונות הבנקים של האזרחים.

משה אשר: אנחנו עכשיו בעיצומו של המשך טיפול נמרץ בתשלומים ובסיום השמאויות בכל הנזקים.

משה אשר: במקביל אנחנו נערכים בימים אלה לפתיחת מוקד משמעותי גדול לטיפול בנזק העקיף שיאגם הרבה מאוד כוח אדם ואמצעים טכנולוגיים כאלה ואחרים כדי לטפל כמה שיותר מהר בנושא הנזק העקיף.

משה אשר: זה כולל פריסה לוגיסטית וכל מה שכרוך בזה.

משה אשר: הרעיון של התקנות האלה, מצד אחד, לאפשר את המסלול האדום מאפס עד שבע.

משה אשר: מצד שני, על-מנת להקל על שני הצדדים, גם על הניזוק וגם על הרשות שבודקת את זה, לאפשר מסלולים שבהתקיימם, הבדיקה הרבה יותר פשוטה והיא ממוקדת מטרה, נתונים ומחזורים.

משה אשר: ברגע שהדברים האלה מובנים בנוסחאות שקבענו, אז מטבע הדברים, הדברים זורמים הרבה יותר מהר ומשולמים.

משה אשר: יש לנו ניסיון מ"עופרת יצוקה", שהתקנות האלה מבוססות עליה.

משה אשר: אנחנו יודעים שרוב הכספים שולמו מהר וטופלו בזריזות ולא היו לנו בעיות.

משה אשר: אם היו בעיות, אלה בעיות שהגיעו בסופו של דבר לבתי המשפט וכמעט ברוב המקרים זה הוכרע לטובת רשות המיסים.

משה אשר: במבחן התוצאה, רשות המיסים טיפלה בעבר וגם תטפל כרגע.

משה אשר: אנחנו צופים סדר גודל דומה של תביעות דומה ולא מדובר ב-3,000 תביעות בנזק הישיר.

משה אשר: מדובר בערך בפי 3.

משה גפני: בוא נעזוב את העבר, העבר לא מרנין.

משה גפני: אני מברך את רשות המיסים ואני מצטרף לברכות של יוסי ישי.

משה גפני: מגדילים את כוח האדם, מטפלים בתביעות במסלול האדום מאפס עד שבע ובמסלול הירוק משבע ועד 40.

משה גפני: זה בסדר גמור.

משה גפני: לי חשוב האדם הפרטי הקטן.

משה גפני: מה קורה איתי?

משה גפני: יש לי מכולת באופקים וסגרתי אותה במשך הימים האלה.

משה גפני: אלה יהיו הבעיות ועל זה אני רוצה להתגבר.

משה גפני: אני מדבר מניסיון העבר.

משה גפני: פעמיים אישרנו ונוצרו אחרי זה בעיות.

משה גפני: לא נכנסנו מספיק לשאלה הזאת.

משה גפני: אני מגיש תביעה, סגרתי את המכולת.

משה גפני: יש לי 9 ימים שלא עבדתי ואני מבקש פיצוי לפי התקנות האלה.

משה גפני: מה אתה בודק בתביעה שלי?

משה גפני: אתה פקיד השומה, אתה זה שקיבלת ממני את התביעה.

משה גפני: מה אתה בודק בתביעה שלי?

משה גפני: אני במסלול הירוק ולא במסלול האדום.

משה גפני: מה אתה בודק אותי?

משה אשר: אני מסביר שוב.

משה אשר: אם מדובר בסכום פיצוי קטן, ב"עופרת יצוקה" זה היה 5,000 שקלים.

משה אשר: למעשה, חוץ מכמה בקרות ממוחשבות, העסק רץ באופן אוטומטי ולמעשה לא היתה בדיקת יד אדם או מפקח, או איש שיודע להעריך אבדן רווחים.

משה אשר: זה לא היה.

משה אשר: אנחנו צריכים לקבוע מה הסף שלנו.

משה גפני: אל תגיד לי כל הזמן "עופרת יצוקה".

משה אשר: אנחנו כנראה נישאר אותו סף.

משה גפני: אם אני מבקש 12,000 שקלים?

משה אשר: אחרי הקלדת הנתונים והבדיקה הטכנית הראשונית, זה עובר למפקחים ואנשי ביקורת חשבונות שיודעים להסתכל על הדברים האלה בעיניים יותר מקצועיות.

משה גפני: מה אני אצטרך להוכיח?

משה אשר: באופן עקרוני, אתה צריך למלא את הטופס כמו שצריך ולצרף את הצרופות.

משה גפני: אם אני מהרווחים הכלואים אני צריך למלא רק חצי עמוד.

משה גפני: אם אני בעל קיוסק באופקים אז 4 עמודים.

משה גפני: בסדר, זה היחס במדינה.

משה אשר: אנחנו כבר גיבשנו טופס.

דורון כהן: זה לא הוגן.

משה גפני: אבל זה המצב.

ערן יעקב: ראית שהטופס פשוט.

ערן יעקב: אמרתי את זה אפילו בהרצאה שלי.

ערן יעקב: ראיתי שהטופס פשוט ולא מורכב.

משה גפני: הרווחים הכלואים זה חצי עמוד.

משה גפני: כאן זה 4 עמודים.

משה אשר: זה מכיוון שיש מסלולים נוספים ואתה בוחר.

משה אשר: יותר מזה.

משה אשר: יש מסלול שכר ויש מסלול מחזורים והוא יכול לבחור.

משה אשר: יכולנו להגיד לו רק את זה או רק את זה.

משה אשר: ברור שלכל אחד יש את הניואנסים שלו.

משה אשר: בחלק גדול מהמקרים בכלל לא נקרא לו.

משה אשר: נעשה את הבדיקות אצלנו בבית מול הנתונים שלנו.

משה אשר: ברגע שנאשר, התשלום ישולם.

משה אשר: במקרים בהם תהיה מחלוקת לגבי נתון כזה או אחר שמשפיע על סכום התביעה, ברור שיעשו בירור.

משה אשר: זה התפקיד שלנו.

משה גפני: השאלה המרכזית: האם אני אצטרך להוכיח נזק מלחמה?

משה גפני: זה הויכוח שהיה פה בפעם הקודמת.

משה גפני: אני מספר לך את הסיפור שלי: אני גר ב אופקים ויש לי מכולת.

משה גפני: נפגעתי מעצם העובדה שפיקוד העורף אמר לי לא לשלוח את הילדים לבית הספר.

משה גפני: לא שלחתי, סגרתי את המכולת.

משה גפני: שלחתי את כל המסמכים ואני מבקש 10,000 שקלים.

משה גפני: אני צריך להוכיח שסגרתי את המכולת כתוצאה מהמלחמה?

משה גפני: זאת השאלה הכי חשובה.

משה אשר: בוא נתחיל מהתחלה.

משה אשר: החוק מאפשר לרשות המיסים לשלם רק בגלל נזק מלחמה.

משה אשר: מזה מתחיל החוק, מזה נוצרה הקופה ומזה צריך לשלם.

משה אשר: לכן על הדבר העקרוני הזה, שזה מעל כל התביעות, אין מחלוקת.

משה אשר: עכשיו אנחנו באים ליישם את זה.

משה אשר: ברוב המקרים, אם סגרת את המכולת – הייתי בשדרות ואשקלון ובאר-שבע וראיתי שהמקומות סגורים.

משה אשר: אין ספק שאם היו טילים כל שעתיים, ברור שהעסקים היו סגורים.

משה אשר: הדבר הפשוט הזה, שחנות מכולת היתה סגורה ורואים את זה במחזורים, אז לא יהיה צורך לבדוק.

משה אשר: בדוגמא הפשוטה שנתת לא יהיה ויכוח.

שגית אפיק: מתי כן תבדוק?

משה אשר: במקרים המסובכים.

שגית אפיק: למשל?

דורון כהן: למשל, מישהו שבדוחות מע"מ שלו מאוגוסט לא היו הכנסות.

משה גפני: דורון, אין לי בעיה עם זה.

משה גפני: גם אם יש ויכוח על הגובה של הפיצוי, גם עם זה אין לי בעיה.

משה גפני: אני רוצה לדעת מה יהיה המקרה שאני כתושב הדרום אצטרך להוכיח שזה כתוצאה מנזק מלחמה.

משה גפני: זה מה שהיה בדיון הקודם.

משה אשר: אני רוצה לתת דוגמא מהעבר.

משה אשר: היו תעשיות כבדות.

משה אשר: התברר לנו אחרי בדיקה שהלקוח הפסיק את ההתקשרות עם התעשייה הזאת, עם אותו מפעל כבד שיש לו 2.5 לקוחות מאוד גדולים, בדיוק 3 חודשים לפני המלחמה.

משה אשר: זה דבר שצריך לבדוק אותו והוא לא קשור למלחמה?

משה גפני: בטח.

משה אשר: יש ירידת מחזור והיא לא קשורה למלחמה.

משה אשר: זה בדיוק המקרה שבו צריך לשמור על הקופה הציבורית.

משה גפני: זה בסדר.

משה אשר: אנחנו יכולים לייצר פה הרבה מקרים וירטואליים אבל בסוף, במכולות, בחנות בקניון וכדומה, זה ברור שנזק המלחמה הוא נזק שנגרם בגלל שסגרו חנויות והמחזורים ירדו.

משה אשר: לפעמים אחרי תקופה לא טובה מייד יוצאים ומפצים.

משה אשר: בסדר, אנחנו נראה את המחזורים וגם הוא יראה.

משה אשר: אם נראה שבמחזורים אין לו בסוף ירידה, אז הוא יתבע לפי מסלול שכר, אבל יהיו לו את כל האופציות.

משה גפני: אם אני מבין אותך נכון ותקן אותי אם אני טועה, אתה אומר שלגבי גובה הפיצוי צריך לבדוק ויש מקרים שאין צורך לבדוק.

משה גפני: אני, בעל המכולת לא צריך להוכיח.

אמיר דהאן: יש רק 1% של מקרים חריגים.

דורון כהן: זאת אומרת שהכול בסוף נעשה לפי המסלול הירוק.

דורון כהן: ב"עופרת יצוקה" זה היה 99% מהמקרים.

משה גפני: עזוב את "עופרת יצוקה".

דורון כהן: אותם חבר'ה שטיפלו אז, יטפלו גם היום.

משה גפני: בסדר, אבל זה לקח הרבה זמן.

משה גפני: שמעתי מה שהוא לחש לך - - -

משה אשר: אני אציג אותו, זה אמיר דהאן, מנהל מחלקת הפיצויים שלנו.

משה גפני: אין מחלוקת כאן בוועדה שמס רכוש היו 10.

משה גפני: היתה פה אפילו התלבטות האם באתם לפני הטילים או אחרי הטילים.

משה גפני: בסוף החלטנו שבאתם אחרי הטילים.

משה גפני: עכשיו אנחנו מדברים על נזק עקיף.

משה גפני: בנזק העקיף, אם אני מבין נכון, המקרים הרגילים שהם הרוב המוחלט של המקרים, אין צורך להוכיח נזק מלחמה.

משה גפני: זאת הבעיה שלנו.

משה גפני: אם תבקש ממישהו להוכיח נזק מלחמה – אתם מדברים בעיקר על המקרים הקיצוניים.

משה גפני: למשל, במקרים האלה שבהם יש מפעל שכבר כמה חודשים קודם יש אצלו ירידה משמעותית.

משה גפני: רואים ששם המחזורים של הכספים לא קשורים למלחמה וגם כשלא היתה מלחמה היתה ירידה.

משה גפני: לכן הוא יצטרך להוכיח כי הוא רוצה "להתלבש" על נזק המלחמה.

משה גפני: פה הוא צריך להוכיח.

משה אשר: הנקודה העקרונית היא שאנחנו לא משנים את הנטלים.

משה אשר: יש משפט שאומר: "המוציא מחברו עליו הראייה".

משה אשר: מי שתובע את המדינה בסכומים מסוימים חייב להוכיח את זה בבסיס.

משה אשר: זה הבסיס מלמעלה.

משה גפני: למדינה יש הרבה אינטרסים.

משה גפני: למדינה יש אינטרס לשמור על הקופה הציבורית.

משה גפני: למדינה יש אינטרס שההכנסות שלה יהיו גבוהות.

משה גפני: למדינה יש אינטרס שהאזרחים יהיו מרוצים.

משה גפני: למדינה יש אינטרס שכשיש מלחמה ואנשים נפגעים, אנשים לא ירגישו שחוץ מהעניין הזה שהם נפגעו מהמלחמה עצמה, הם לא יינזקו כספית.

משה גפני: זה הכול אינטרס, אין סדרי עדיפויות בזה.

משה אשר: אני חושב שהאיזון שנעשה פה, גם נותנים את המקדמה המהותית, היא למעשה אמורה - - -

משה גפני: אנחנו ויתרנו והסכמנו לשנות את הנוסח של הנזק העקיף.

משה גפני: התלבטנו בשאלה הזאת ואני מקווה שנתת עכשיו הבהרה.

משה גפני: התלבטנו בעניין הזה כי אם נחזור לעניין שגם לא נותנים לו מסלול אדום והוא גם יצטרך להוכיח נזק מלחמה וכל מה שנלווה לזה, זה יהיה רע מאוד ולא השגנו את המטרה.

משה אשר: זאת גם לא המטרה שלנו.

משה גפני: לפי מה שאתה אומר, אותי זה מספק.

משה גפני: אני מקווה שאכן הדברים האלה ייעשו מהר.

דורון כהן: אולי שמשה יסביר לגבי הזמן כי אתה מאוד מוטרד מהזמן.

משה אשר: בימים האלה אנחנו נערכים לפתיחת מוקד משמעותי.

משה אשר: אנחנו שוכרים שטחים משמעותיים של מאות מטרים ומגייסים חברות כוח אדם שיעשו את הבדיקות.

משה אשר: אנחנו מגייסים ומפקחים, על חשבון העבודה השוטפת של הרשות.

משה אשר: אנחנו משפרים את מערכות המחשב שלנו, הכול כדי להגיע לטיפול הכי מהיר והכי יעיל.

משה אשר: יהיה לנו מערך בכל המשרדים בדרום כדי לקלוט את התביעות האלה.

משה אשר: יהיה שם פקיד מסוים שיקבל את התביעות ותוך 24 שעות זה יגיע למוקד ולאנשי המקצוע שלנו.

משה אשר: כמה שיותר מהר הכספים ישולמו לניזוקים.

משה אשר: אין לנו שום מטרה לעכב את הדברים האלה.

משה אשר: קיבלנו גם את המנגנון של המקדמות שסוכם.

משה אשר: אני מקווה מאוד שלא נצטרך להגיע אליו כי לפני זה עוד נטפל בזה.

משה אשר: יחד עם זאת, מכיוון שלאור ניסיון העבר, חלק גדול מהתביעות מגיע בשבועיים האחרונים כי אנשים מחכים לרגע האחרון והם עושים בדיקות, נקבל את המסה הגדולה בסוף.

משה אשר: אז יכול להיווצר סוג של צוואר בקבוק.

משה אשר: לכן אני מניח שהמקדמה תהיה רלוונטית רק לגבי אותן תביעות אחרונות.

משה אשר: מה שיגיע לפני זה יטופל בהקדם ואנחנו ניתן את זה עוד בתקופת המקדמה.

משה אשר: אנחנו נערכים לזה.

משה אשר: אני מקווה מאוד שפתיחת המוקד תהיה עד סוף החודש הזה.

משה אשר: זה תלוי בלוגיסטיקה שלנו אבל אנחנו עובדים עכשיו במלוא המרץ.

משה גפני: חברת הכנסת פאינה קירשנבאום.

פניה קירשנבאום: אנחנו כמדינה ה רבה פעמים חשים אמפטיה כלפי האזרחים שהם מופגזים וחיים תחת איום.

פניה קירשנבאום: ברגע שיש רגיעה אנחנו קצת שוכחים מאותה אמפטיה.

פניה קירשנבאום: אז אנחנו נכנסים למסלול הבירוקרטיה.

פניה קירשנבאום: זה דבר שכואב לי ביותר.

פניה קירשנבאום: אני אישית ניסיתי לעזור למספר חקלאים אחרי "עופרת יצוקה".

פניה קירשנבאום: הפיצוי שהם קיבלו היה פיצוי על-כך שלא היה להם קטיף.

פניה קירשנבאום: ואז אמרתם שזה שהם לא הצליחו לזרוע ולא הצליחו לקטוף, הכול בגלל שהם היו תחת הפגזה, אז אתם מפצים אותם על אי קטיף.

פניה קירשנבאום: אמרתם: אתם לא זרעתם, אז גם לא קטפתם.

פניה קירשנבאום: אנחנו ניתן לכם במסלול ירוק ונקטין לכם 25% ו-75% ותקבלו פיצוי על אי עבודה.

פניה קירשנבאום: אבל, סה"כ, אם הם היו חיים בסביבה רגילה והיו זורעים וקוטפים וחיים כמו כל החקלאים בעולם, אז המצב היה אחר לגמרי.

פניה קירשנבאום: לפעמים אנחנו נתפסים לאות הקטנה השחורה באותו טופס, האם הוא עשה כך או אחרת, ואנחנו הופכים לסופר בירוקרטים ושוכחים מאותה אמפטיה כלפי אנשים שסופגים את כל האיום הזה.

פניה קירשנבאום: אני פה בשביל להגיד לכם שלפעמים תפסיקו להיות רק בירוקרטים ותהיו באמת אנשים עם אמפטיה לאלה שכל-כך סבלו מההפגזות.

פניה קירשנבאום: אני מבקשת לפעמים לצאת מהמסגרת הזאת של האותיות ולראות מה קרה לאנשים האלה.

פניה קירשנבאום: האם הוא הפסיד את ההזמנה בגלל שהעובדים שלו כבר לא הגיעו ובגלל שבמשך 4 השנים האחרונות הם היו מופגזים בטיפות של הפגזה?

פניה קירשנבאום: אולי היתה לו חרדה כלפי הילדים שלו?

פניה קירשנבאום: אולי היו שם דברים נוספים מעבר למה שקרה בדיוק בנקודה הזאת של הזמן.

פניה קירשנבאום: לפעמים, כשמתייחסים רק לנקודה של הזמן, אז אנחנו מסתכלים רק דרך החור של הגרוש.

פניה קירשנבאום: אני חושבת שבכך יש בעיה גדולה.

משה גפני: רואה חשבון דוד גולדברג, נשיא לשכת רואי החשבון.

משה גפני: אני מברך אותך על התפקיד החדש.

משה גפני: בבקשה.

דוד גולדברג: תודה רבה כבוד היושב ראש.

דוד גולדברג: אני רוצה להודות על המהירות שבה הוכנו התקנות על-ידי רשות המיסים ומשרד האוצר וטוב שכך.

דוד גולדברג: יחד עם זאת, לדעתי בפרק הגדרות חסרה הגדרה או שתיים שהיא מהותית למניעת פרשנויות בעתיד.

דוד גולדברג: בפרק ההגדרות יש לנו הגדרה של מס תשומות ומחזור עסקאות אבל ישנו שימוש רב במונח "הכנסה".

דוד גולדברג: המונח "הכנסה" לא נמצא בפרק ההגדרות.

דוד גולדברג: בתאגידים יש לנו הכנסה חשבונאית ויש לנו הכנסה חייבת לצרכי מס.

דוד גולדברג: השאלה מה היא אותה הכנסה שלאורך כל התקנות מקבלת כאן ביטוי?

דוד גולדברג: אני אקרא את אחד הסעיפים: "סכום ההכנסה בחודש נובמבר 2012 שאושר לעניין זה בידי רואה חשבון".

דוד גולדברג: רוצים אישור מרואה חשבון רק שהמונח "הכנסה" עבור ציבור רואי החשבון הוא מונח שיכול להיות כזה, כזה או כזה.

דוד גולדברג: לכן, למניעת פרשנויות, אני מציע שבפרק ההגדרות יגדירו במדויק לאיזו הכנסה מתכוונים.

דוד גולדברג: אני, לפחות, מכיר כמה פרשנויות של הכנסה.

דוד גולדברג: דרך אגב, לפעמים הכנסה נתפסת כמחזור.

דוד גולדברג: יש רווח וישנה הכנסה.

דוד גולדברג: לדעתי, חשוב להגדיר.

דוד גולדברג: דבר נוסף.

דוד גולדברג: לעניין המונח "ניזוק".

דוד גולדברג: המונח "ניזוק" לא נמצא בפרק ההגדרות.

דוד גולדברג: ניזוק יכול יחיד, חברה, תאגיד וכו'.

דוד גולדברג: המונח "ניזוק" לא נמצא באותו פרק.

משה אשר: רק להבהיר שניזוק זאת באמת ישות משפטית, או חברה, או מלכ"ר או יחיד.

דוד גולדברג: האם מרכז רווח - - -

משה גפני: לא.

משה גפני: אתה צריך להתחיל להתרגל לוועדת הכספים.

משה גפני: זה לא המשרדים של רשות המיסים ושל משרד האוצר.

משה גפני: שם יושבים 60 איש וכל אחד מביע את דעתו ואף אחד לא מתווכח.

משה גפני: פה זה משהו אחר.

משה גפני: פה מילה שלך מתחילה דיון.

משה גפני: אני אאפשר לך אבל אני רק רוצה להקדים ולומר.

משה גפני: ביקשתם להופיע בדיון וגם שלחתם לנו מכתב.

משה גפני: התקנות לא עוסקות בעניין הזה אבל בכל מקרה אני מאפשר.

משה גפני: נמצא פה מנכ"ל משרד האוצר ונמצא פה משה אשר.

משה גפני: תציגו את הדברים שלכם לא באריכות.

משה גפני: אני לא בטוח שזה התקנות האלה.

משה גפני: אני תומך בכם.

משה גפני: אני אלוף משנה במילואים.

משה גפני: עשיתי כמה שנים טובות מילואים ועדיין עושה.

משה גפני: אני מעמותת משרדי המילואים מיסודם של פורום מג"דים, מחט"ים וטייסים במילואים ועמותת החפ"שים.

משה גפני: היה מבצע שעשרות אלפי אנשי מילואים התגייסו ללא שאלה מיותרת, לקחו את עצמם והשתתפו.

משה גפני: רובם התגייסו בצו 8 ביום שישי, חלקם בשבת וחלקם בראשון.

משה גפני: יש ביניהם כמה אלפי עצמאיים.

משה גפני: לא היה סיפק בידם להכין את עצמם ולארגן את הדברים.

משה גפני: לחלקם, מדובר על כמה מאות, נגרם נזק כספי ניכר.

משה גפני: אנחנו לא יכולים להסתפק במה ששמענו מנציגי האוצר בנוסח של "יהיה בסדר".

משה גפני: זה לא יהיה בסדר.

משה גפני: יהיה בסדר זאת מתכונת, ותסלחו לי שאני אומר את זה, למריחה העקבית לאורך שנים,

משה גפני: כלפי המילואים שבעצם לא מקדמים אותם בדבר.

משה גפני: ביום המילואים שמענו בוועדה דברים על איך הולכים לקדם ולתת.

משה גפני: הדעת לא סובלת שאיש מילואים, קצין, שיש לו חברת הייטק, או אותו חייל שסוגר את המכולת או בית הדפוס שלו בצפת או בשומרה ואם נגרם לו נזק, אף אחד לא ירצה לשמוע אותו, אף אחד לא יאפשר לו למלא טפסים.

משה גפני: מדובר פה על כמה מאות אנשים.

ליאת גרבר: לא הבנתי למה?

משה גפני: אנחנו לא בתוך המכלול, לא רואים אותנו.

משה גפני: צר לי שהמדינה, מעבר למילים היפות ביום המילואים ובהזדמנויות כאלה או אחרות, פוטרות אותנו ב"יהיה בסדר וכל הכבוד".

משה גפני: זה לא יכול להימשך כך.

משה גפני: בשטח יש שחיקה בשוליים.

משה גפני: אנשי המילואים ימשיכו לבוא גם במבצע הבא, אבל יש שחיקה בשוליים.

משה גפני: השחיקה היא עקבית והיא לאורך שנים.

משה גפני: מי שנפגע כלכלית ולא רצו אפילו להקשיב לו ולשמוע אותו, הוא ימצא את עצמו בפעם הבאה חושב פעמיים.

משה גפני: היום, במציאות של החברה הישראלית, של המשפחה, של המצוקות, של העומסים, אתם לא יכולים להמשיך ולעצום את העיניים ולהתעלם מהמגזר של אנשי המילואים שלא חושב פעמים ושם את נפשו.

משה גפני: הוא נמצא בשטחי הכינוס מול הגדרות והוא פגיע לא פחות מאותו אדם שנמצא בשדרות בתוך ממ"ד ונגרמו לו נזקים.

משה גפני: אנחנו מבקשים להקים קרן.

משה גפני: הרי לא מפעילים את חוק הארכת מועדים, כבודו.

משה גפני: המדינה באופן עקבי, לאורך עשרות שנים, כשהיה את "חומת מגן", כשהיתה "עופרת יצוקה" ובלבנון השנייה, המדינה והאוצר, מטעמי חיסכון, שמו רגל ודואגים שלא יפעילו את חוק הארכת מועדים.

משה גפני: חוק הארכת מועדים, למי שלא יודע, נותן את הזכות לאיש המילואים להגיד: הייתי במילואים, נקראתי בצו 8, תנו לי אפשרות של 30 יום לטפל בכל ההוצאות שהיו לי.

משה גפני: את זה לא נותנים, מצד אחד, אז שמצד שני שיקימו קרן.

משה גפני: צריך להקים אותה היום ולא אחרי המבצע הבא.

משה גפני: היום צריך להקים קרן למען עצמאיים של מילואים כדי למנוע את השחיקה.

משה גפני: אני מודה לך שהעלית את העניין הזה.

משה גפני: זה לא עניינו של מס רכוש.

משה גפני: קיימנו על זה דיון בוועדה לא פעם אחת.

משה גפני: היו לי גם מגעים במשרד האוצר.

משה גפני: תדע איפה לשים את האצבע.

משה גפני: אנחנו לא יכולים לעשות עכשיו חקיקה.

משה גפני: הלוואי והייתי יכול.

משה גפני: הייתי עושה קודם כל על חישוב המס המאוחד, שזה נוגע גם לאנשי מילואים.

משה גפני: אבל אני לא יכול.

משה גפני: זה נושא של ועדת החוץ והביטחון.

משה גפני: מה שנוגע אלינו, זה תיקון חקיקה.

משה גפני: אמרתי את זה גם בדיון שהיה פה לפני שנה.

משה גפני: אני גם במגעים עם שר האוצר.

משה גפני: העליתי את העניין, אני מודה לך ואפילו מזדהה איתך.

משה גפני: אבל, זה לא קשור לדיון הזה.

משה גפני: צריך לתקן את החוק.

משה גפני: גם אם יחליט משרד האוצר שכל מה שאמרת הוא הולך לתת לך או לעשות , הוא לא יוכל לעשות את זה מבלי לתקן את החוק.

משה גפני: אני חושב שצריך ללכת לתיקון חקיקה.

משה גפני: אני קורא לכל המפלגות שאחרי הבחירות ילכו לתיקון חקיקה בעניין הזה.

משה גפני: תודה רבה.

משה גפני: אני מקווה שהדברים נקלטו.

יואב ביין: אני חושב שזה כן קשור - - -

משה גפני: זה לא קשור.

משה גפני: אני עשיתי את זה לפני משורת הדין.

משה גפני: נדמה לי שמשרד האוצר לא מרוצה שאפשרתי את זה כי באמת זה לא הדיון.

משה גפני: אני מסכים עם העניין הזה, קיימנו על-כך דיונים.

משה גפני: זה לא יעזור עכשיו.

משה גפני: אני עצבני על עוד הרבה דברים.

ישראלה מני: אני מאיגוד לשכות המסחר ואני מדברת גם בשם המגזר העסקי.

ישראלה מני: נושא הסניפים רלוונטי לא רק למסחר אלא גם לתעשייה.

משה גפני: נתנו לך תשובה בפעם הקודמת.

ישראלה מני: לא נתנו תשובה בפעם הקודמת וגם לא ניתנה תשובה בחקיקה הנוכחית הזאת.

ישראלה מני: בהעתק שיש בפנינו עדיין לא ברור הנושא.

ישראלה מני: בפעם הקודמת ישב פה בחור מרשות המיסים שאמר שצריך ח"פ נפרד לכל סניף.

ישראלה מני: לא ניתנה לנו תשובה בפעם הקודמת.

ישראלה מני: הנושא השני זה ועדת הערר.

ישראלה מני: העברנו לשגית חומרים רבים בנושא ועדות הערר ועדיין לא ברור לנו למה זה לא נכנס לחקיקה.

משה גפני: חזקיה ישראל, בבקשה.

חזקיה ישראל: אני מצטרף לדבריה של ישראלה מני שצריך הגדרה ברורה לגבי סניפים.

חזקיה ישראל: אם יש סניף באופקים וסניף בשדרות, אז המיליון שקל חל על שניהם וזה לא סביר.

חזקיה ישראל: בעניין של הקיבוצים, שיש להם הגדרה מיוחדת.

חזקיה ישראל: יש פה התייחסות למסלול שכר כתוב שם לגבי הממוצע למשרת שכיר, צריך להבהיר שזה לפי הלמ"ס.

חזקיה ישראל: דבר שני, בדרך-כלל יש פיגור בלמ"ס של 3 חודשים.

חזקיה ישראל: לפחות תגדירו את החודש האחרון.

חזקיה ישראל: זה נשאר פתוח ושווה להגדיר אותו.

חזקיה ישראל: בפעם הקודמת לא ניתנה תשובה ברורה לנושא של הקבלנים.

חזקיה ישראל: התאחדות הקבלנים הגיעה לפה כדי להבהיר את הסוגיה.

משה גפני: שמואל צוראל, מנכ"ל התאחדות בתי המלון.

משה גפני: אנחנו הגדרנו את זה ל-90 ימים.

שמואל צוראל: אני מנכ"ל התאחדות בתי המלון.

שמואל צוראל: אנחנו מבקשים להעלות שתי נקודות ספציפיות ובעייתיות.

שמואל צוראל: אחת הוזכרה בהקשר לחקלאים על-ידי חברת הכנסת קירשנבאום והיא בדיוק דומה במקרה של מלונות אשקלון.

שמואל צוראל: חודשי ההשוואה הרלוונטיים הם אותם חודשים בשנה הקודמת.

שמואל צוראל: בשנה הקודמת באותם חודשים היה טפטוף של טילים והיתה ירידה בתיירות באשקלון בדיוק באותו זמן.

שמואל צוראל: מכאן יוצא שאנחנו משווים מצב רע למצב גרוע.

שמואל צוראל: בסיס ההשוואה לא יכול להיות למצב של נפילת טילים.

שמואל צוראל: בסיס ההשוואה צריך להיות לתקופה נורמאלית.

שמואל צוראל: ניתן למצוא מה זאת תקופה נורמלית שבה לא נפלו טילים בדיוק באותם חודשים.

שמואל צוראל: אפשר לראות פער של יותר מ-25% בין תקופה לתקופה.

שמואל צוראל: לכן אנחנו חושבים שבסיס ההשוואה הזה אינו נכון ואסור לעשות אותו כי בעצם אנחנו מנציחים את היותה של אשקלון עיר מוכת טילים וזה בסיסה.

שמואל צוראל: נקודה נוספת שאנחנו מבקשים להעלות.

שמואל צוראל: צריך לזכור שנקודת ההשוואה שאומרת 22 יום או אומרת את זמן ההשפעה, לגבינו זמן ההשפעה וביטולים קדימה או כניסת הזמנות קדימה הוא שונה.

שמואל צוראל: לא ביום הפסקת הטילים חוזרות ההזמנות.

שמואל צוראל: צריך להביא את זה בחשבון.

שמואל צוראל: הנקודה האחרונה זה אותו בסיס של 30% ירידה.

שמואל צוראל: אנחנו חושבים שזה גבוה מידי.

שמואל צוראל: מספיק שעסק ניזוק רק ב-29% והוא כבר לא נופל בקטע הזה.

שמואל צוראל: מבחינתנו, עסק שניזוק ב-29% ברבעון שלם הלך העסק או הלכה השנה.

משה גפני: אוריאל לדרברג, בבקשה.

משה גפני: אנחנו עשינו פשרה של 125.

אוריאל לדרברג: אני רוצה להודות לוועדה.

אוריאל לדרברג: אני רוצה לציין שיש מספר רב של מלכ"רים שאינם נכללים במוסד ציבורי מזכה היות ואינם מקבלים תשלומים בגין העבודה שלהם ויש להם שכר עבודה.

אוריאל לדרברג: במסלול שכר עבודה צריך להכליל אותם והם לא נמצאים פה.

אוריאל לדרברג: על-פי צו הרחבה הם היו צריכים לשלם שכר לכלל העובדים שלהם, גם כאלה שפעלו על-פי הוראות פיקוד העורף.

אוריאל לדרברג: אותם מלכ"רים ישלמו כסף מהכסף של המלכ"ר שאין לו ולא יקבלו על זה פיצוי.

אוריאל לדרברג: .

אוריאל לדרברג: אני חושב שבמסלול שכר עבודה צריך לתת הרחבה לכלל מוסדות הציבור שמעסיקים שכירים שנמנעו מלצאת לעבודה.

משה גפני: מוטי כידור, בבקשה.

משה גפני: דיברת איתי וביקשתי שתדבר עם רשות המיסים.

מרדכי כידור: דיברתי איתך ודיברתי עם רשות המיסים.

מרדכי כידור: נסים, נשיא ההתאחדות, דיבר עם מנכ"ל משרד האוצר.

מרדכי כידור: כנראה שהחליטו למחוק את ענף הבניין, פשוט נמחקנו לגמרי.

מרדכי כידור: קיבלנו מסלול פיצוי לא רלוונטי.

מרדכי כידור: מסלול שכר שעיקר ההוצאות של חברות הבנייה זה על ציוד.

מרדכי כידור: ציוד עמד במשך כל התקופה הזאת, לא רק ב- אלא גם ב-.

מרדכי כידור: מישהו ראה איזה ציוד בניין שעובד באשדוד או באשקלון?

מרדכי כידור: אני הייתי שם, הלכתי לחפש וגם הייתי במילואים.

מרדכי כידור: שום דבר לא נעשה, שום דבר לא עבד, למרות שאפשר היה.

משה גפני: מה אתה מבקש?

מרדכי כידור: אני מבקש פיצוי בדיוק כמו ב-2009.

מרדכי כידור: יש מסלול מ-2009.

מרדכי כידור: זה לא משנה אם זה 20 יום, 8 ימים או 9 ימים – אותו דבר.

מרדכי כידור: אני מבקש פיצוי על תשומות בדיוק כמו ב-2009.

מרדכי כידור: ביקשנו דבר נוסף וחלק ממשרד הממשלה עשו אותו, זה לא קשור לחקיקה.

מרדכי כידור: משרד הבינוי והשיכון דחה את מועד הגשת המכרזים במספר ימים.

מרדכי כידור: הנשיא ביקש ממנכ"ל משרד האוצר לבקש דחייה של 15 יום בעבודות תשתית ובנייה חוזית למדינה.

מרדכי כידור: שתהיה ארכה של 15 יום למי שנמצא במהלך ביצוע כי הוא לא עבד.

מרדכי כידור: אני מניח שזה לא נכנס בתוך מסלולי הפיצויים של רשות המיסים אבל זה על שולחנו של משרד האוצר.

מרדכי כידור: תודה.

משה גפני: עו"ד יואב ביין, בבקשה.

יואב ביין: יש סוגיה של איחודי עוסקים.

יואב ביין: איחודי עוסקים זה שתי חברות שהן תחת אותו עוסק ומהם מגישים יחד את דוחות המע"מ שלהם.

יואב ביין: כדי לקבל פיצוי, הן צריכות לפצל את המע"מ של שתי החברות.

יואב ביין: בפועל, רשות המיסים מנטרלת את העסקאות הבין חברתיות בין החברות ואז יוצא מצב שהעסק בכלל הוא לא העסק שמתנהל אלא זה עסק פחות העסקאות הבין חברתיות.

יואב ביין: זה דבר שצריך להבהיר.

יואב ביין: לא צריך לנטרל את הבין חברתי כי אם אתה מנטרל את הבין חברתי – זה עסקאות לכל דבר.

יואב ביין: יש פשוט שתי חברות שבמסגרת איחוד עוסקים - - -

משה גפני: תקשיבו למה שהוא אומר.

יואב ביין: בשורה התחתונה, אני חושב שצריך להבהיר שלא צריך לנטרל את העסקאות הבין חברתיות.

יואב ביין: כמובן לא לתת לעסק שלא נמצא באזור להיות מחושב, אבל לא לנטרל את הבין חברתי שזה בעצם הופך את העסק למה שהוא לא.

יואב ביין: זה מה שבפועל הם עושים וזה הופך חברות למה שהן לא.

יואב ביין: זאת נקודה אחת.

יואב ביין: נקודה שנייה.

יואב ביין: הסעיף שהכניסו בעניין של האפשרות מייד לבקש בקשת פרטים.

יואב ביין: למנוע את המקדמה שאדוני דיבר עליה, אפשר בעצם לפי הנוסח כרגע, לשלוח לכל אחד מייד דרישת פרטים.

יואב ביין: אז בעצם לא צריך יהיה לשלוח לו מקדמה כי זה ידחה את התקופה עד שהוא יביא פרטים.

יואב ביין: אז אפשר לבקש ממנו עוד פרטים ועוד פרטים.

יואב ביין: זה יכול לא להיגמר ולא תקבל את המקדמה בכלל.

משה גפני: לא לזה התכוונו.

משה גפני: זה גם לא יהיה.

דורון כהן: יש חזקה של תקינות המנהל הציבורי.

דורון כהן: אני מבקש לנהוג בכבוד.

דורון כהן: יש גם גבול למה שאפשר לסבול.

דורון כהן: אני מבקש לנהוג בכבוד גם ברשות המיסים.

דורון כהן: יש גבול למה שאפשר לסבול.

דורון כהן: אף אחד פה לא עושה דברים בכוונה.

דורון כהן: נהגנו בשיא המהירות בכל מה שהיה ולא יתכן שנספוג כאן כאלה דברים.

דורון כהן: אני מבקש ממך לחזור בך מהדברים.

דורון כהן: לא יכול להיות שאתה תאשים פה את רשות המיסים שבכוונה יבקשו פרטים כדי למשוך זמן.

דורון כהן: אדוני, אני מבקש שתגן על הרשות ושזה ייעצר כאן.

דורון כהן: אלה דברים שלא יעלו על הדעת, אני לא מוכן לסבול את זה.

דורון כהן: יש גבול.

דורון כהן: אנשים רצו תחת האש כדי לתת לאנשים פיצוי בזמן ועכשיו אנחנו סופגים עלבונות שאנחנו נמשוך זמן בכוונה?

דורון כהן: אני לא מוכן לסבול את זה, זה לא יעלה על הדעת.

משה גפני: אני הולך להגן עליכם עכשיו.

משה גפני: בואו נשים את הדברים בפרופורציה הנכונה.

משה גפני: המנכ"ל צודק בעניין הזה ואנחנו גם נבהיר את העניין.

משה גפני: אנחנו מדברים על רשות המיסים, או יותר נכון, הממשלה, משרד האוצר ורשות המיסים.

משה גפני: זאת גם בקשתנו אבל לא רק אבל זה גם ביוזמתם.

משה גפני: בניגוד למקרים קודמים הם הלכו במהירות האפשרית.

משה גפני: אנחנו מדברים פה על תקנות ארוכות, שכבר היינו מוכנים איתן ביום שלישי שעבר.

משה גפני: המלחמה הסתיימה ביום שישי.

משה גפני: ביום שישי עוד מוסדות החינוך היו סגורים.

משה גפני: אני עיכבתי את האישור בגלל שרציתי להגיע להסכמות על המקדמות ושלא יהיה מצב שאנשים ירגישו – תכף נדבר על העניין הזה.

משה גפני: גם בויכוח הכי גדול שיש לי עם רשות המיסים, אני לא סבור ואני גם לא חושב שצריך להגיד את זה.

משה גפני: אנשים לא יעשו דווקא כדי לא לשלם.

משה גפני: לא על זה מדובר.

יואב ביין: לא אמרתי את המילה הזאת.

משה גפני: בסדר, תן לי להבהיר את העניין.

משה גפני: רשות המיסים תשלם את הכסף.

משה גפני: בחלק העיקרי של המקרים רשות המיסים תשלם את המקדמות או כתוצאה מהמקדמות היא תשלם את הכול בזמן.

משה גפני: יודעים שאי-אפשר לסחוב את זה, אחרת יצטרכו לשלם מקדמות.

משה גפני: יבוא מנכ"ל משרד האוצר או מנהל רשות המיסים וישאל את הפקיד: למה לא שילמת?

משה גפני: למה אנחנו צריכים לשלם עכשיו מקדמה?

משה גפני: כל אחד יבין שלא כדאי לו.

משה גפני: הוא גם יקבל שאלות מהממונים עליו ולא יהיה לו נעים.

משה גפני: אם הוא סתם יזניח את זה, זה לא יהיה טוב לו.

משה גפני: המסלול הוא בסדר.

משה גפני: עכשיו אנחנו מדברים על זה שלא יהיו תקלות מבחינת הניסוח המשפטי, תקלות מבחינת הכוונה.

משה גפני: אבל לבוא ולהגיד שישלחו סתם פרטים אישיים כדי לא לשלם, זה לא יקרה, תאמין לי.

משה גפני: אני מציע שתנסח את השאלה אחרת.

משה גפני: אני מתנצל שאני מזדהה עם משרד האוצר ועם מנכ"ל משרד האוצר בעניין הזה.

יואב ביין: אני מסתפק בהבהרה של היושב ראש.

איתי חוטר: אני סמנכ"ל כלכלה מרכז השלטון המקומי.

איתי חוטר: מר רוביק דנילוביץ העביר מכתב לוועדה עם שישה סעיפים והערות.

איתי חוטר: למעט הערה אחת שהתקבלה בחלקה, כל שאר ההערות לא התקבלו.

משה גפני: המכתב אצלי, עברתי עליו, אין לי יכולת לממש אותו.

משה גפני: ניסיתי לעשות דברים, חלק הצלחנו וחלק לא הצלחנו.

משה גפני: זה בסדר גמור מה שהוא כותב אבל אם אני אתחיל עכשיו לדון עם רשות המיסים על פיצוי לא של 9 ימים אלא של הרבה יותר ימים, אין בעיה, נשב פה עד ט' באב ולא נגיע לפיתרון.

משה גפני: אני רוצה לגמור את זה עכשיו.

משה גפני: מציע ראש עיריית באר שבע, בין יתר ההצעות שלו, והוא צודק בכל מילה שהוא אומר, לא 9 ימים אלא מסלול הרבה יותר ארוך.

משה גפני: אתם רוצים להתחיל דיון?

משה גפני: אפשר לגמור את זה ב-10 דקות?

משה גפני: אי-אפשר.

איתי חוטר: מה לגבי מתן אפשרות לחייב מעסיק בתשלום שכר לעובדים שלא הגיעו לעבודה מחמת העובדה שאין שם מרחב מוגן.

משה גפני: משה אשר, תראה את המכתב של רוביק דנילוביץ.

איתי חוטר: זה לא סביר?

משה גפני: לא אמרתי שלא.

משה גפני: נתתי לו את המכתב.

משה גפני: צחי אבוהב, בבקשה.

איתי חוטר: זה אומר שדעתי לא התקבלה?

משה גפני: משה אשר עובר על המכתב.

משה גפני: הוא יגיד מה הוא יכול ומה לא.

צחי אבוהב שביט: אני מבקש להעיר 4 הערות קצרות.

צחי אבוהב שביט: אחת, לגבי הנושא של הנזק של המסלול הירוק.

צחי אבוהב שביט: "המוציא מחברו" אכן עליו הראייה אבל באיזה מקום, במסכת "בבא מציעא", ההוצאה מהחבר זה בעצם ממי שזכאי לפיצוי הזה.

צחי אבוהב שביט: ברגע שנטל ההוכחה – אני מנסה לומר דבר פשוט.

צחי אבוהב שביט: ברגע שיש מסלול, הוא מאוד פשוט וכל הנתונים נמצאים בידיו של משרד האוצר.

צחי אבוהב שביט: כל הנתונים לבדיקת המסלולים נמצאים בתוך המאגרים שלהם והבדיקה היא קצרה מאוד.

צחי אבוהב שביט: מותר לבדוק, מותר לסטות מהמסלול ובתנאי שמי שרוצה לסטות ממנו יתכבד ויסביר למה.

צחי אבוהב שביט: הוא יצטרך להסביר למה הוא רוצה לסטות מהמסלול.

צחי אבוהב שביט: אם אני רוצה לסטות מהמסלול, אני אסביר את זה.

צחי אבוהב שביט: אם רשות המיסים תרצה לסטות מהמסלול ותגיד שהמספר פחות המחזור יוצא מספר מסוים כפול אחוז מסוים ואני אומר: לא.

צחי אבוהב שביט: שלא יבקשו ממני להסביר: למה המספר שיצא לך הוא נזק מלחמה.

צחי אבוהב שביט: זה הופך את המסלול הירוק לאדום וזה מה שקורה בשטח.

צחי אבוהב שביט: צריך לעגן את זה במשפט אחד בתוך החקיקה וזה יהיה קל.

צחי אבוהב שביט: שניים.

צחי אבוהב שביט: יש מצב שבו יינתן בפועל רק חלק מהסכום.

צחי אבוהב שביט: אם יינתן דבר כזה, שיהיה כתוב שהמנהל יצטרך לנמק למה הוא נותן את החלק הזה.

משה גפני: יש בעיה עם ההנמקה?

משה אשר: לא, אנחנו מחויבים לתת החלטה.

צחי אבוהב שביט: דרך אגב, לגבי כל מה שנאמר לגבי קבלנים וכל החבר'ה מבתי המלון שאמרו שיש להם בעיות, בדיוק בשביל זה צריך מסלול אדום.

צחי אבוהב שביט: בדיוק בשביל המקומות הנקודתיים האלה.

צחי אבוהב שביט: דווקא בגלל מה שאמר שהסמנכ"ל של רשות המיסים בשבוע שעבר, ש-1% מהאנשים פונה.

צחי אבוהב שביט: אדרבא, בגלל שזה 1% מהמקרים, אין בעיה של עומס על המערכת לבדוק את זה.

צחי אבוהב שביט: אם מישהו ירצה לנהל מולם, שיתכבד ויתנהל.

צחי אבוהב שביט: אני חושב שזה חשוב לאפשר את זה רק בגלל הזכות היסודית של האדם לקניין.

צחי אבוהב שביט: זאת לא צריכה להיות בעיה.

צחי אבוהב שביט: אדוני, עבדך הנאמן עשה את זה שנים גם בלבנון השנייה וזה אפשרי.

צחי אבוהב שביט: דבר נוסף חשוב מאוד.

צחי אבוהב שביט: בסעיף הבא יש את הנושא שאם יצטרכו להחזיר את הכסף לרשות המיסים, הם יכולים לדרוש אותו חזרה.

צחי אבוהב שביט: ראה המנהל שיש איזה צורך להחזיר את הכסף, הוא יכול לדרוש אותו חזרה.

צחי אבוהב שביט: אם זה נמצא בתוך חלק משפטי, אני מבקש שזה יהיה בדיוק כמו בשומות.

צחי אבוהב שביט: הכסף לא יוחזר עד שיסתיים ההליך המשפטי.

צחי אבוהב שביט: לגבי המסלול הירוק, שיהיה כתוב בתקנות שחוץ מהמקדמות, שיהיה מועד לסופיות הדיון.

משה גפני: יש בתקנות העיקריות.

משה גפני: לצורך האתיקה, אתה מייצג מישהו היום?

צחי אבוהב שביט: אני עובד במשרד שעוסק בדברים האלה אבל כרגע אני לא מייצג אף אחד.

משה אשר: עוד לא פתחו את התקנות.

משה אשר: ברגע שיפתחו, הוא ייצג הרבה.

משה גפני: בסדר, מותר.

צחי אבוהב שביט: אם יבואו, אני לא אגרש אותם.

משה גפני: משה, זה בסדר.

משה גפני: אני רק מבקש מאנשים שמופיעים בוועדה שיאמרו אם יש להם אינטרס כדי שחברי הוועדה ידעו.

משה גפני: זה לגיטימי לחלוטין, מותר לו.

משה גפני: בעבר הוא עבד ברשות המיסים בנושא הזה.

צחי אבוהב שביט: אני שמח לומר שאמיר היה תלמיד שלי והתלמיד עלה על רבו.

משה גפני: רמי אריה, בבקשה.

רמי אריה: אני עו"ד ורואה חשבון, מייצג את לשכת עורכי הדין פורום המיסים ומייצג את התאחדות אולמות השמחות וגני האירועים.

רמי אריה: נושא עסק חדש לא עלה.

רמי אריה: לפי ההגדרה שיש כרגע לעסק חדש, לוקחים את המחזור שלו ומחלקים בשנת 2012 על כל חודשי פעילותו בשנת 2012.

רמי אריה: מה קורה עם בעל מכולת באופקים שפתח את העסק שלו ב-29.6.

רמי אריה: לוקחים לו בחשבון את כל יוני למרות שהוא פתח ב-29.6 ובעצם פורסים לו את המחזור גם על חודש שהוא פעל בו אולי יום או יומיים.

רמי אריה: אני חוויתי את זה במבצע "עופרת יצוקה", למשל, לגבי אולם שמחות, שעשה אירוע ממש ביום האחרון של החודש ובגלל כך פרסו לו את המחזור על חודש.

ערן יעקב: זה לא נכון.

רמי אריה: אני אתן לך אחר-כך את שם האולם.

רמי אריה: אני חושב שצריך להגדיר את זה בצורה ברורה.

רמי אריה: חודש ראשון לפעילות או חודשיים ראשונים לפעילות של עסק חדש לא ייכנסו בחשבון.

משה גפני: אני אומר לך שאני לא אכנס לעניין הזה.

משה גפני: גורם הזמן מהווה בעיניי דבר קריטי.

משה גפני: אני מבקש מרשות המיסים, אם יש מקרים מהסוג הזה, פשוט ללכת לקולא.

ערן יעקב: הולכים לקולא.

רמי אריה: אני מבקש לקבוע שלמרות השיפור העצום שחל בנושא המקדמות , באמת בזכותו של יו"ר הוועדה והוועדה, עדיין ישנה שאלה מתי תצא החלטה של מנהל מס רכוש ומה הסנקציה אם לא יוצאת החלטה במועד.

רמי אריה: הנושא הזה נשאר פתוח.

שגית אפיק: צריך לשמוע את - - -

רמי אריה: עם קבלת המקדמות עדיין אדם רוצה שיהיה לו איזה אינטרס הסתמכות, לדעת שהוא קיבל מקדמה, עברו 6 חודשים ושתהיה סנקציה מפורשת בסעיף 8ב שאומרת שאם לא ניתנה החלטה תוך 6 חודשים, כמו שקבוע בתקנות העיקריות, משמעות הדבר שהתביעה התקבלה.

רמי אריה: נושא נוסף, דיונים בוועדת ערר.

משה גפני: זה עלה קודם.

רמי אריה: הם עדיין מתמשכים לגבי מלחמת לבנון השנייה.

רמי אריה: אני כבר לא מדבר על "עופרת יצוקה".

רמי אריה: משרדי מייצג כרגע ניזוקים ממלחמת לבנון השנייה, שלא רק שלא מתנהלים דיונים בוועדות ערר, אין אפילו מועד לדיון.

רמי אריה: ועדות ערר זה נציגי ציבור אבל הן מתכנסות פעם פעמיים בשבוע בקושי ולא ניתן לקבוע מועדים.

רמי אריה: האם אפשר לקבוע לפחות בתקנות האלה, כשמדובר במסלול ירוק ומקוצר, שדיונים בוועדות ערר יסתיימו תוך 6 חודשים מיום הגשת הערר?

רמי אריה: צריך לתגבר גם את ועדות הערר בהתאם.

משה גפני: תמשיכי להקריא ואח"כ נבקש תשובות.

שגית אפיק: אחרי זה בא מסלול שכר עבודה.

שגית אפיק: אתם רוצים להתייחס כאן לשאלה של ניזוק שהוא קיבוץ?

שגית אפיק: עלו שתי הערות על קיבוצים, אתם רוצים להתייחס?

ערן יעקב: לא היו בעבר בעיות עם קיבוצים.

ערן יעקב: לא חווינו בעיות מיוחדות עם הקיבוץ ועם האופן שבו הקיבוץ מפוצה במנגנון שקיים.

ערן יעקב: שוב, צריך לזכור שאנחנו בעולם של פשטות, בעולם של תשלום מהיר.

ערן יעקב: אנחנו לא יודעים עכשיו לחשב את הכול ולייצר חישובים חדשים.

עמוס שלו: אני מאיגוד התעשייה הקיבוצית.

עמוס שלו: כשכתוב "משרת שכיר" ולא כתוב משרת שכיר לפי איזה, יכול מישהו לפרש משרת שכיר ממוצעת של עובדי המפעל עצמו.

שגית אפיק: הם רוצים לפי הלמ"ס.

עמוס שלו: בעבר היה כתוב לפי הלמ"ס.

ערן יעקב: האם הדרישה היא לפנות למשרת שכיר ללמ"ס?

ערן יעקב: זאת הדרישה?

עמוס שלו: השכר הממוצע במשק לפי הלמ"ס, הפרסום האחרון שלפני נובמבר.

משה גפני: ערן, אם זה היה כתוב קודם, זה צריך להיות כתוב גם עכשיו.

משה גפני: סליחה, מה השם שלך?

עמוס שלו: עמוס שלו מאיגוד התעשייה הקיבוצית.

משה גפני: בסדר, שיהיה רשום בפרוטוקול למען ההיסטוריה שבקשתך התקבלה.

ערן יעקב: רגע, אני רוצה לבדוק.

משה גפני: אם זה היה קודם זה יהיה גם עכשיו.

ערן יעקב: אני רוצה לבדוק מה היה ב"עופרת יצוקה".

ערן יעקב: אם זה היה ב"עופרת יצוקה" - - -

משה גפני: כאשר אתם אומרים שאתם בודקים, הכוונה שזה חיובי.

ערן יעקב: ככל שזה היה בעופרת יצוקה, אין בעיה.

שגית אפיק: עמוד 3 במסלול השכר, ניזוק שהוא מוסד ציבורי זכאי, הזכאות שלו תהיה ל-125% משכר העבודה במקום 117%.

משה גפני: תיקוני נוסח לא צריך.

שגית אפיק: עוברים לעמוד 4, מסלול מחזורים.

שגית אפיק: אני רק חוזרת על זה שהיתה כאן הבהרה בישיבה הקודמת שמוסד ציבורי יהיה זכאי גם למסלול מחזורים לא רק למסלול שכר עובדים.

שגית אפיק: היו טענות שלא אז אני חוזרת.

שגית אפיק: עמוד 5 זה העניין של המלכ"ר.

שגית אפיק: הנוסח שנעשה הוא שכל הכנסה שהיתה אמורה להתקבל בגין מכירה או הספקת שירות בנובמבר 2011.

שגית אפיק: נמצא לזה את הנוסח המתאים.

שגית אפיק: עמוד 6 זה הנושא של התיירות שקיבלו תקופת התאוששות נוספת.

פנינה בן-דוד: למה זה לא תוקן ל-23 כמו שתיקנתם בהתחלה?

שגית אפיק: זה אמור להיות 23, את צודקת.

שגית אפיק: בכל המקומות זה יהיה 23.

שגית אפיק: זאת אותה תקופה בדיוק כמו בסעיף 1.

שגית אפיק: תודה.

שגית אפיק: התקופה היא לא 22.11 אלא 23.11.

שגית אפיק: בעמוד 6 יש תיקון נוסף שביקשה רשות המיסים.

שגית אפיק: אם הניזוק שינה את שיטת הדיווח שלו משיטה דו חודשית לחד חודשית ומחד חודשית לדו חודשית, הם ייחשבו את זה כאילו זאת שיטת דיווח דו חודשית.

שגית אפיק: עמוד 7 זה גם תקופת ההתאוששות של התיירות.

שגית אפיק: עמוד 8, משלים ההוצאה הנחסכת.

שגית אפיק: יש פה בקשה שהמנהל יהיה רשאי לקבוע שיעור אחר במקרים בהם הוא שוכנע שהשיעור שנקבע אינו הולם את סוג העסק.

שגית אפיק: אני מבינה מכם שזה עניין ספציפי, זה יהיה במקרים מאוד ספציפיים.

ערן יעקב: לגמרי בקצה.

שגית אפיק: אז שיקול הדעת הוא יחסית צר.

שגית אפיק: אנחנו לא מדברים על משהו - - -

דלית זמיר: אנחנו מצמצמים את זה עוד יותר.

שגית אפיק: איך אתם מצמצמים אותו עוד?

דלית זמיר: המנהל יהיה רשאי לקבוע שיעור אחר במקרים בהם שוכנע כי שיעור ההוצאה הנחסכת אינו משקף את ההוצאות שנחסכות במקרה של אי הפעלת עסק מסוג עיסוקו של הניזוק.

שגית אפיק: עוד יותר טוב.

שגית אפיק: אנחנו עוברים לעמוד 9.

שגית אפיק: ירד מקדם האטה, זה כבר היה בישיבה הקודמת.

משה גפני: במכתב של ראש עיריית באר-שבע יש בקשה למקדם צמיחה.

שגית אפיק: הקיזוז יהיה רק - - -

משה גפני: היה לי ויכוח עם האוצר לגבי המקדם האטה שמופיע בתקנות.

משה גפני: ממשלת ישראל החליטה שיש מקדם האטה.

משה גפני: אתה יודע מה זה ללכת מול כל הממשלה.

שגית אפיק: אנחנו בעמוד 9 בתקנה 4.

שגית אפיק: הקיזוז ייעשה אך ורק ממס הכנסה.

שגית אפיק: לא ממס ערך מוסף, לא ממיסוי מקרקעין - - -

משה גפני: על איזה תקנה?

משה גפני: החקלאים?

שגית אפיק: החקלאים עשינו.

משה גפני: לא עשינו.

משה גפני: ההדר יהיה 25%.

משה גפני: אני מקבל את הבקשה של יוסי ישי.

ערן יעקב: 20%.

משה גפני: 25%.

משה גפני: אני רוצה להסביר לך פסיכולוגיה.

משה גפני: מגיע מנכ"ל משרד החקלאות ומברך את רשות המיסים ואומר שעשיתם עבודה נאמנה.

משה גפני: הוא אומר מקצועית והם שכנעו אותי בעניין הזה.

משה גפני: במקום שיש קטיף, זה צריך להיות יותר מ-20%, אתם תחליטו כמה יותר.

משה גפני: למה אתם כאלה?

משה גפני: אם אתם לא רוצים אז לא, אבל אתם לא נוהגים בתבונה.

משה גפני: אני לא עושה על זה משבר.

משה גפני: אני מציע שתשקלו להעביר את ההדר ל-25%.

משה גפני: ההחלטה בידיכם.

ערן יעקב: אנחנו מודים למנכ"ל על ברכותיו.

ערן יעקב: אני רוצה להגיד לך שאנחנו עובדים בשיתוף פעולה עם משרד החקלאות אבל בסוף היה סיכום.

משה גפני: אז היה סיכום.

משה גפני: מה, אני אוויר פה?

ערן יעקב: נהפוך הוא.

משה גפני: יש אמירה בגמרא.

משה גפני: יש לפעמים מקרים שבארמית קוראים לזה "פלגינן דיבורא".

משה גפני: אנחנו מקבלים חצי וחצי לא מקבלים.

משה גפני: אתה אומר על המנכ"ל "פלגינן דיבורא", את הברכות אנחנו מקבלים, את הדרישה המקצועית לא.

ערן יעקב: קיבלנו את הדרישה.

ערן יעקב: רצינו לחסוך זמן לוועדה ולכן הגענו לפה עם הסכמה.

משה גפני: אני מחכה לתשובה מהם.

משה גפני: אמרתי שאני לא אריב איתם על זה, אבל שיתנו תשובה חיובית.

משה גפני: אם הייתי מחלק תה ברשות המיסים, הייתי מקבל את זה.

משה גפני: צריך להסתכל ראיה רחבה.

משה גפני: ההחלטה בידיכם, אני לא עושה על זה משבר.

דורון כהן: הרב גפני, גם ה-20% זאת ג'סטה.

משה גפני: הלאה.

שגית אפיק: אנחנו בעמוד 10.

שגית אפיק: בעצם זאת התקנה המרכזית שמדברת על המקדמות.

שגית אפיק: התקנות העיקריות היום לא קובעות מועדים למקדמות.

שגית אפיק: הן כן קובעות שכעבור חצי שנה המנהל צריך לסיים את החלטתו ולהודיע לניזוק מה דינו.

שגית אפיק: כעבור 30 יום מיום ההחלטה, הוא צריך לשלם את הפיצויים.

שגית אפיק: זה קבוע בתקנה 8ג.

שגית אפיק: שתי התקנות האלה נמצאות בתקנות העיקריות ואנחנו לא נוגעים בהן כאן.

שגית אפיק: אנחנו מוסיפים עליהן תקנה שבעצם אומרת שאם המנהל לא הודיע על ההחלטה שלו בתוך 45 ימים מהמועד שבו הוגשה התביעה המלאה, הוא ישלם לניזוק מקדמה של 50% מסכום הפיצויים שהניזוק דרש.

שגית אפיק: חלפו 180 ימים, שזה בעצם חצי שנה ממועד הגשת התביעה במלואה כדין ושוב המנהל לא הודיע לניזוק על ההחלטה שלו, הוא ישלם מקדמה נוספת בשיעור של 40% מסכום הפיצויים שדרש.

שגית אפיק: במניין התקופה לא יבוא זמן שבו הניזוק נדרש למסור למנהל פרטים.

שגית אפיק: כמובן שלא פרטים טכניים אלא פרטים מהותיים ביחס לתביעה שלו, פרטים שנשמטו בתביעה שלו, פרטים שבלעדיהם אי-אפשר לבדוק את התביעה שלו.

שגית אפיק: פרק הזמן הזה עד שהניזוק מתארגן ומוסר את הפרטים הנכונים, זה פרק זמן שלא ייספר.

שגית אפיק: אם המנהל דחה את התביעה, וגם זאת תוספת חדשה ביחס לתקנות שהיו עד היום, או שהוא דחה את אופן החישוב של הפיצוי על-ידי הניזוק לפי המסלול שהניזוק בחר, המנהל צריך לנמק את ההחלטה שלו בכתב הן לגבי הדחייה הכללית והן לגבי דחיית רכיב מסוים.

רמי אריה: זה לא נכון משפטית.

רמי אריה: יש פה בעיה עם ה-180 יום.

רמי אריה: לא יכול להיות שתוך 6 חודשים תהיה מקדמה של 40% ותוך 6 חודשים, לפי התקנות העיקריות, גם תינתן החלטת המנהל.

משה גפני: ידעתי שתגיד את זה.

משה גפני: תכף אענה על זה.

משה גפני: תגידי את האחרים.

שגית אפיק: תוספת נוספת היא ניזוק שמדווח על העסקאות שלו בשיטה הדו חודשית יתווספו לגביו הפרשי הצמדה וריבית החל מיום הגשת התביעה לפיצויים.

שגית אפיק: זאת הטבה למי שמדווח בשיטה הדו חודשית משום שלפי התקנות - - -

ליאת גרבר: את מוכנה להקריא?

שגית אפיק: תקנה 8ב ותקנה 8ג נשארות על כנן.

שגית אפיק: אחרי תקנה 8ב יבוא 8ב(1): "על אף האמור בתקנה 13(2) ומבלי לגרוע מהאמור בתקנות 8ב ו-8ג, הוגשה תביעה במלואה וכדין ולא הודיע המנהל על החלטתו לפי תקנת משנה א', בתוך 45 ימים, ישלם לניזוק במועד האמור מקדמה של 50% מסכום הפיצויים שדרש.

שגית אפיק: חלפו 180 ימים מיום הגשת התביעה במלואה וכדין ולא הודיע המנהל על החלטתו כאמור, ישלם לניזוק מקדמה נוספת בשיעור של 40% מסכום הפיצויים שדרש ובלבד שאופן החישוב יהיה בהתאם לנתונים שבתביעת הניזוק ולפי המסלול שבחר.

שגית אפיק: במניין התקופה לא יובא בחשבון פרק זמן - - -

ליאת גרבר: אנחנו מבקשים "במניין התקופות".

שגית אפיק: במניין התקופות גם ל-45 ימים וגם ל-180 ימים.

שגית אפיק: "לא יבוא בחשבון פרק זמן בו הניזוק לא מסר למנהל פרטים, הבהרות וידיעות שהמנהל דרש למסור לו."

ליאת גרבר: אני רוצה להבהיר משהו לגבי הפסקה הזאת.

ליאת גרבר: יש פה את עניין סכום הפיצויים שדרש ואנחנו הוספנו את "בלבד שאופן החישוב יהיה בהתאם לנתונים שבתביעת הניזוק".

ליאת גרבר: אני רוצה להבהיר, אנחנו הולכים על סכום הפיצויים שמופיע בתביעה.

ליאת גרבר: יש לנו סימולאטור אוטומטי ובמידה והנישום טעה בנתונים או בחישוב שהוא עשה, הפיצוי יהיה בהתאם למסלול שהוא בחר.

שגית אפיק: הפיצוי יהיה בהתאם לנתונים שהוא מסר.

שגית אפיק: לא רק בהתאם למסלול שהוא בחר, בהתאם לנתונים שהוא מסר, בהתאם למסלול שהוא בחר.

שגית אפיק: אבל אם הוא טעה וכתב הכנסה במקום תשומה או הוצאה במקום הכנסה, אתם תעשו את זה – אבל, הנתונים יהיו הנתונים שלו.

דלית זמיר: זה לא 50% מסכום הפיצוי אלא 50% מסכום הפיצוי שיחושב בהתאם לנתונים.

שגית אפיק: זה מה שהקראתי.

שגית אפיק: "ובלבד שאופן החישוב יהיה בהתאם לנתונים" - - -

דלית זמיר: לא 50% מסכום הפיצוי שהוא דרש, אלא 50% מסכום הפיצוי שיחושב בהתאם לנתונים שהוא מסר - - -

שגית אפיק: מה זה משנה?

שגית אפיק: אני רוצה שזה יהיה ברור שזה הפיצויים שהוא דרש ובלבד שאופן החישוב - - -

דלית זמיר: לא.

שגית אפיק: למה?

שגית אפיק: זה לא סותר, זה אומר את אותו דבר.

שגית אפיק: העיקר הוא מה ייעשה בפועל.

שגית אפיק: העיקר שבפועל בסופו של דבר הכוונה היא שהוא יקבל - - -

משה גפני: מה הדאגה שלהן?

משה גפני: הן פוחדות שלא תנסחי את זה טוב?

שגית אפיק: אנחנו מסכימים שזה צריך להיות לפי הנתונים שלו ולפי המסלול שלו.

שגית אפיק: זה כל העניין.

שגית אפיק: ליאת, רצית להעיר משהו לגבי תקנה 8ב?

ליאת גרבר: 8ב תישאר על כנה אבל רק בסוף אנחנו רוצים לעשות הבהרה.

שגית אפיק: אז מה אתם מבקשים?

ערן יעקב: שיהיה ברור.

ערן יעקב: הרי בסופו של דבר זה לפי מחזורי מע"מ.

ערן יעקב: אם הוא הגיש מחזור ובמקום 50,000 הוא כתב 500,000 אז ברור שהוא לא יוכל – הוא הגיש אבל אנחנו לא יכולים לקבל את זה.

שגית אפיק: אתה אומר שבדקת את כל התביעה.

ערן יעקב: לא בהכרח כי אנחנו עושים סימולציה.

ערן יעקב: אנחנו רק עושים בדיקה ראשונית.

שגית אפיק: אז איך אתה יודע שהוא כתב 50 ולא 500?

קריאה: יש את סעיף 51 שקובע שבהסכמה ניתן לעשות הארכת מועדים.

קריאה: אתה יכול להגיד לנישום שיש לו טעות ושיסכים להארכת מועד.

ערן יעקב: זה דיווח שלו.

משה גפני: אם הוא כתב 50,000 במקום 500,000, תכתוב לו: שיש לו טעות ותנמק ובזה נגמר הסיפור.

שגית אפיק: ליאת, מה רצית לבקש?

ליאת גרבר: לגבי תקנה 8ב - - -

משה גפני: מה הבעיה?

משה גפני: יש לכם הערות?

ליאת גרבר: לעניין תקנה 8, אנחנו משאירים את התקנה המקורית על כנה שאומרת שהמנהל – אנחנו מבקשים להבהיר שבתקנה 8ג, הרי יש לניזוק מישוב ספר זכות לבחור את התקנות העיקריות, הוא לא חייב לבחור את התקנות האלה.

שגית אפיק: כלומר, מסלול אדום.

ליאת גרבר: בדיוק.

ליאת גרבר: אז הוא הולך למסלול אדום.

ליאת גרבר: אנחנו ביקשנו להוסיף שאם בחר ניזוק בפיצוי לפי התקנות העיקריות יחולו לגביו התקנות העיקריות כנוסחן ערב תיקונן בתקנות אלה, כך שיהיה ברור שכל נושא המקדמות לא חל.

משה גפני: למה?

ליאת גרבר: כי נתנו לו מקדמות במסלול הירוק.

משה גפני: אני לא מקבל את זה ואני אנמק מדוע.

שגית אפיק: שני עניינים נוספים אחרונים.

שגית אפיק: אחד, החזר ביתר.

שגית אפיק: יש פה תוספת שנועדה למנוע מצב שבו הניזוק קיבל מקדמה שהיא גבוהה יותר מזכותו הסופית לפיצויים.

שגית אפיק: במצב כזה הוא יהיה צריך להחזיר את סכום היתר שלו מהיום שבו נמסרה לו הדרישה להחזר, בתוספת ריבית והפרשי הצמדה.

שגית אפיק: רשות המיסים מבקשת שהמועד להחזר יהיה 30 ימים.

צחי אבוהב שביט: רק אם יש טעות.

צחי אבוהב שביט: אם יש מחלוקת, רק בסוף הדיון המשפטי.

ערן יעקב: לא.

שגית אפיק: ליאת, דיברנו על זה שגם על ההחזר יש אופציה לערר.

צחי אבוהב שביט: אני יכול לערער על ההחלטה שלו.

משה גפני: צחי, יש לו זכות לערר.

שגית אפיק: העניין הנוסף שהתווסף לנוסח.

קריאה: אלא אם הוגש ערר.

ליאת גרבר: לא עשינו פה שום שינוי.

משה גפני: שגית, אני מבקש לסיים את העניין הזה.

שגית אפיק: הדבר האחרון זה העניין של האוניברסיטאות שביקשתם להחריג אותם מתחולת התקנות.

שגית אפיק: בבקשה להסביר.

משה גפני: אין להסביר.

משה גפני: לא מחריגים את האוניברסיטאות.

משה גפני: לא יכול להיות יו"ר ועדת כספים חרדי שהוא יפגע באוניברסיטאות בדרום.

משה גפני: לא יהיה דבר כזה.

משה גפני: הייתם צריכים להגיד את זה קודם, לא היום.

משה גפני: אם אין נזק, אל תשלמו.

משה גפני: אתה רוצה שיאשימו אותי במערכת הבחירות שאני כנגד המוסדות להשכלה גבוהה?

משה גפני: אני רוצה תשובה לגבי הקבלנים.

משה גפני: כדור העלה שאלה.

מרדכי כידור כידור: אפילו במסלול השכר אנחנו לא מופיעים.

מרדכי כידור כידור: לא מופיע שם ענף הבניין.

משה גפני: אם אין לאוניברסיטאות נזק, לא משלמים להם ולא צריך להחריג אותם.

משה גפני: אם יש מרצה באוניברסיטה שהוא לא בא וצריך להביא אותו אחרי זה כדי שייתן הרצאה, צריך לשלם לו שכר עבודה?

משה גפני: אנחנו מדברים על מכללת ספיר ועל אוניברסיטת בן גוריון.

משה גפני: על מה אתם מדברים?

משה גפני: אני רוצה תשובה לגבי הקבלנים.

שגית אפיק: אבל במרץ זה היה לפי שכר יומי.

שגית אפיק: ב"עופרת יצוקה" האוניברסיטאות לא הוחרגו.

משה גפני: ליאת, מה הדיון?

משה גפני: אני רוצה תשובה לגבי הקבלנים.

משה גפני: לא ביקשתי תשובה על האוניברסיטאות.

משה אשר: בוא נסכם שלגבי האוניברסיטאות שכר העבודה יינתן.

משה אשר: מקובל?

משה גפני: מקובל.

משה אשר: אבל מחזורים אין היגיון.

משה גפני: אני רוצה תשובה לגבי הקבלנים.

שגית אפיק: למה ב"עופרת יצוקה" לא החרגתם ממחזורים?

משה אשר: אין משמעות לזה.

משה אשר: מדברים על שכר, אז פתרנו את הבעיה.

ליאת גרבר: שגית, אנחנו החרגנו את זה בפועל והיה על זה – זכינו בבית המשפט.

משה גפני: אני רוצה תשובה לגבי הקבלנים.

ערן יעקב: לגבי הקבלנים.

ערן יעקב: אנחנו הבדלנו בין קבלן מבצע לקבלן בונה.

ערן יעקב: קבלן בונה זה אחד שבונה דירות.

ערן יעקב: לגבי קבלנים בכלל, מאפס עד שבע, יש להם את כל האפשרות של כל המסלולים.

ערן יעקב: זה אומר שכל מה שנטען פה לגבי אותם קבלנים - - -

משה גפני: ומשבע עד ארבעים?

ערן יעקב: אין שום בעיה.

ערן יעקב: לגבי שבע עד ארבעים, ככל שהקבלן הוא קבלן מבצע, זה אומר קבלן שעבודתו לא מסתיימת מעבר לשנה והוא מבצע עבודה עד שנה, הוא יהיה זכאי לכלל המסלולים כולל מסלול מחזורים.

ערן יעקב: כל הטענה שנטענה פה לגבי אחד שעובד עד שנה, אין איתו שום בעיה כי הוא זכאי למחזורים, הוא זכאי לשכר.

ערן יעקב: לגבי קבלן בונה, או לחילופין, קבלן שהוא קבלן מבצע שעבודתו מתמשכת בצורה משמעותית - - -

משה גפני: שגית, החריגו קבלנים?

שגית אפיק: החריגו קבלנים.

משה גפני: אז למה החרגתם?

שגית אפיק: ב-2009?

משה גפני: לא, עכשיו.

שגית אפיק: עכשיו החריגו קבלנים.

משה גפני: למה החרגתם?

משה גפני: לפי מה שאתה אומר עכשיו אז לא החרגתם והכול בסדר.

שגית אפיק: אני אעזור לך.

שגית אפיק: הוא הסביר שקבלני שיפוצים לא החריגו ואת קבלני הבניין החריגו.

משה גפני: למה?

ערן יעקב: קבלן בונה, יזם.

שגית אפיק: ערן, אם לקבלן נגרם נזק.

ערן יעקב: הוא יקבל שכר, יהיה לו.

שגית אפיק: הוא שכר ציוד מאוד יקר לתקופה הזאת.

שגית אפיק: הוא לא יכול היה להשתמש בציוד היקר שהוא שכר.

שגית אפיק: אף אחד לא יפצה אותו על זה.

שגית אפיק: יש לזה פיתרונות.

שגית אפיק: תן לו מסלול אדום והוא יוכיח נזק ממשי.

ערן יעקב: משבע עד ארבעים אין מסלול אדום.

שגית אפיק: אבל אתה לא יכול להחריג אותו לגמרי.

ערן יעקב: אפשר להכניס אותו למסלול הוצאות.

שגית אפיק: אמרתם שלא נעשה שימוש במסלול הזה.

ערן יעקב: אני אומר לך שגם עכשיו לא יגישו.

מרדכי כידור: הקבלן צריך לבחור בין המסלולים המתאימים לו בהתאם לעבודתו.

משה גפני: הוא אומר שיתנו מסלול הוצאות.

מרדכי כידור: זה לא נותן מענה.

משה גפני: מאפס עד שבע יש את המסלול האדום.

מרדכי כידור: לא, מאפס עד שבע יש את כל המסלולים.

משה גפני: כל המסלולים.

שגית אפיק: רגע, מאפס עד שבע יש את כל המסלולים לקבלנים?

שגית אפיק: היושב ראש צודק, אך ורק אדום.

שגית אפיק: זה מה שאתם מאפשרים באפס עד שבע.

ערן יעקב: אתה צודק, יש מסלול אדום ומסלול שכר.

משה גפני: הוא אומר שזה לא פותר את הבעיה.

משה גפני: אם הוא מוכיח שהיה נזק?

משה אשר: אין לזה סוף.

משה אשר: בשביל זה עושים מסלולים.

ערן יעקב: אבל בסוף הלכנו למסלולים נורמטיביים בגלל הסיבות האלה.

משה גפני: שכר והוצאות הם מקבלים?

ערן יעקב: כן.

קריאה: ערן, למה אתם לא נותנים להם לבחור מה שהם רוצים ותבחרו את זה אחר-כך כמו שאתם בודקים כל אחד?

משה גפני: רבותיי, אני מבקש לומר כדלקמן:

משה גפני: בזמן שהייתי יו"ר הוועדה אישרנו את הפיצויים בפעמים קודמות.

משה גפני: לפני שהגיע הנושא של הפיצויים עכשיו קיבלתי תלונות מאנשים שהתייאשו.

משה גפני: קיבלתי גם מכתבים וגם טלפונים.

משה גפני: זה לקח חודשים ארוכים עד שרות המיסים או עד שהממשלה הכינה את התקנות.

משה גפני: לקח הרבה זמן עד שזה הגיע לדיון בוועדה ולקח הרבה זמן עד שזה פורסם ברשומות.

משה גפני: אדם הגיש תביעה, הוא הפסיד כסף.

משה גפני: ברוב המקרים הוא הפסיד כספים קטנים והוא פשוט התייאש.

משה גפני: אני שומע את זה מהרבה אנשים.

משה גפני: אני ביקשתי להביא את זה מייד לדיון בוועדה.

משה גפני: ביקשתי לשים את זה על סדר היום לפני שהיה אישור של הממשלה מכיוון שצריך אישור של הממשלה לקיים דיון בעניין הזה.

משה גפני: דיברתי עם אנשי משרד האוצר וביקשתי שיזדרזו עם הכנת התקנות עד ליום שלישי.

משה גפני: אני מברך את משרד האוצר, מהשר דרומה.

משה גפני: הם היו מוכנים עם התקנות עם הרבה בעיות כי היה מעט זמן.

משה גפני: אז נוצר ויכוח שבעקבותיו הורעו מאוד היחסים שלי עם רשות המיסים, בעיקר עם זה שאני צועק עליו בנושא של המקדמות.

משה גפני: היחסים הורעו כי היתה טענה שהיה סיכום כזה או סיכום אחר.

משה גפני: אני עכשיו מפחד מסיכומים ואני שם את הדברים על השולחן.

משה גפני: רציתי לאשר את התקנות מייד, לפרסם אותן ברשומות מייד.

משה גפני: אני מבקש להיזהר מאוד עם העניין הזה בגלל שכדי לפרסם את זה ברשומות זה יכול לקחת זמן.

משה גפני: אני מבקש שתמשיכו בדרך הזאת לפרסם ברשומות מייד.

משה גפני: אז עמדתי על העניין של המקדמות ועל 45 יום.

משה גפני: למה עמדתי על המקדמות?

משה גפני: אני לא רוצה שיהיה פער של זמן בין האיש שגר באופקים לבין הממשלה.

משה גפני: האדם צריך לקבל 5,000 שקלים והם מחכים, יש זמן ואף אחד לא אומר כלום.

משה גפני: אני מבקש שמי שלא נותנים לו תשובות, בתוך 45 יום יתנו לו 50% מהתביעה.

משה גפני: אני מאמין שעד 45 הימים האלו כבר יהיו לכם תשובות.

משה גפני: אתם לא תרצו שאנשים יקבלו מקדמות.

משה גפני: אני מקווה שכך יהיה.

משה גפני: אם לא, אני מתכוון לעקוב אחר הדבר הזה.

משה גפני: אני רוצה לראות האם באמת המדינה, הממשלה ורשות המיסים, האם הם עומדים ברוח הדברים האלה.

משה גפני: אחרי כן הציע לי מנכ"ל משרד האוצר, דורון כהן, פשרה כדי להחזיר לתקנה את מערכת היחסים ביני לבין רשות המיסים: כמו שאמרת יהיו 45 יום, אבל את ה-40% הנוספים שאצלי בחדר הסכמנו שזה יהיה בפרק זמן מסוים, זה יהיה בפרק זמן של 6 חודשים.

משה גפני: בניגוד למה שאמר עו"ד רמי אריה, זה לא סותר את העניין של התקנה העיקרית.

משה גפני: התקנה העיקרית אומרת לכם שאתם בתוך 6 חודשים צריכים לסיים את העניין.

משה גפני: אם אתם מסיימים את העניין ובאמת מגיע לו כסף, בתוך חודש אתם צריכים לשלם לו.

משה גפני: אני מדבר על מסלול אחר לחלוטין.

משה גפני: אני מדבר על מסלול של לשלם כסף.

משה גפני: 45 יום אין בתקנות העיקריות, משלמים 50% ואין המשך לעניין הזה, בתוך 6 חודשים מאז יום התביעה, משלמים עוד 40%.

משה גפני: זה לא סותר את זה שבתוך 6 חודשים משלמים את ה-40%.

משה גפני: בהתאם למה שנאמר כאן, עם כל התוספות וכל הדברים, אני מבקש לאשר את התקנות הללו.

משה גפני: מי בעד אישור התקנות, ירים את ידו?

משה גפני: בעד אישור התקנות – רוב

משה גפני: נמנעים – אין התקנות אושרו.

משה גפני: התקנות אושרו, תודה רבה.

ישראלה מני: לא קיבלנו תשובות.

משה גפני: רק רגע, סליחה, עוד משהו.

משה גפני: אני מבקש דבר נוסף: לגבי הנושא של ועדות הערר.

משה גפני: אני מבקש לתגבר את ועדות הערר.

משה גפני: דיברנו על העניין הזה.

משה אשר: ועדות הערר זה עניין של משרד המשפטים ואנחנו נהיה איתם בקשר.

משה גפני: אתם לקחתם את משרד המשפטים לתגבור נגדי אז תיקחו אותם גם לעזור.

משה גפני: אם אתם לא נותנים בתוך חצי שנה, הוא יקבל מקדמה.

משה גפני: אתם חצי שנה צריכים לתת תשובה כלשהי.

משה גפני: אחרי חצי שנה 50%.

משה גפני: את התשובה צריך לנמק בכתב.

משה גפני: מדובר על מי שהולך למסלול האדום עם הוכחות נזק.

ערן יעקב: לא נעשה תיקון למסלול האדום.

משה גפני: חצי שנה, אתם צריכים לתת מקדמה של 50%.

משה גפני: תיתנו תשובה, ריבונו של עולם.

ליאת גרבר: אבל אנחנו מחויבים לתת תשובה לפי החוק.

ערן יעקב: יש לך 6 חודשים ואתה חייב לתת.

אמנון כהן: מה עם הקבלנים?

משה גפני: הקבלנים זה הוצאות והשכר.

משה גפני: במסלול האדום הם יכולים לקבל את כל המסלולים.

משה גפני: לגבי הנושא של המסלול האדום, אם אחרי 6 חודשים אתם לא נותנים תשובה מנומקת בכתב, הוא מקבל 50%.

ליאת גרבר: אנחנו - - -

משה גפני: ליאת, אני לא מנהל יותר דיונים על זה.

ליאת גרבר: אבל אנחנו לא - - -

משה גפני: אז לא, תמשכו את התקנות.

משה גפני: חצי שנה אתם לא יכולים לתת תשובה?

ליאת גרבר: בתקנות שהבאנו לוועדה לא דובר על שינוי במסלול האדום.

ליאת גרבר: אנחנו דיברנו על המסלול הירוק ונתנו פיתרון למסלול הירוק.

ליאת גרבר: מעולם לא דובר על המסלול האדום.

ערן יעקב: אנחנו חייבים לתת תשובה.

משה גפני: ואם לא תיתנו תשובה?

ערן יעקב: אבל תהיה תשובה ואנחנו נותנים תשובה.

ערן יעקב: אנחנו חייבים בחוק לתת תשובה.

משה גפני: מה קורה אם לא?

ערן יעקב: אבל אנחנו נותנים תשובה.

משה גפני: מה קורה אם לא?

שגית אפיק: אבל אם אתם נותנים תשובה למה מפחיד כל-כך לתת מקדמה, הרי לא תגיעו לשם?

ליאת גרבר: סליחה, אנחנו לא פותחים עכשיו את המסלול האדום.

ליאת גרבר: זה לא היה בכלל בדיון.

משה אשר: צריך לבחון את כל המסלול האדום ואת המשמעויות שלו.

איתי חוטר: אדוני היושב ראש, אתה סיכמת שמקבלים תשובות אז איך מביאים את זה להצבעה?

משה גפני: בסדר.

משה גפני: משה, לגבי המכתב של ראש עירית באר שבע.

משה גפני: יש תשובה חיובית?

משה אשר: יש הרבה בו הרבה סעיפים שאת חלקם פתרנו ואת חלקם לא.

משה גפני: יש סעיפים שאתם מקבלים?

משה אשר: כן, בוודאי.

ערן יעקב: לדוגמא, בסעיף ג', ביטלנו את מקדם ההאטה, הוא לא קיים.

ערן יעקב: כל העוסקים רשאים לבחור מסלולים, בוודאי, אבל יש חריגים.

ערן יעקב: יש חריגים כאלה ואחרים אבל הם בקצה.

ערן יעקב: הכלל הוא שכן.

ערן יעקב: לגבי המחזורים.

ערן יעקב: עצם המהות של הדו חודשי לוקח בחשבון את התהליך הזה.

ערן יעקב: אם זה בבתי מלון ובתיירות זה 90 יום, אז הדבר הזה גם בא לידי ביטוי בצורה כזאת או אחרת כי זאת תקופה ולא יום או משהו ספציפי.

איתי חוטר: מה עם הסעיף הראשון?

משה אשר: אמרתי כרגע לגבי הסעיף הראשון.

משה אשר: לגבי סעיף ה', יש את ההסכם המשולש עם ההסתדרות וארגון המעסיקים ודואגים שזה ישולם.

משה אשר: לא צריכה להיות שם בעיה.

משה גפני: מה לגבי הסניפים?

ערן יעקב: לגבי הסניפים אמרנו שלא תהיה בעיה.

ערן יעקב: אנחנו נראה בסניפים תחת אותה מגבלה.

ערן יעקב: כלומר, סניפים, ככל שהם יהיו סניפים לאותה עסק, אבל תחת המגבלה של אותו סכום לכלל הסניפים.

ישראלה מני: יהיה מיליון לכל הסניפים?

קריאה: מה פתאום?

קריאה: בהוראות הביצוע של עופרת יצוקה היה 2.5 מיליון שקלים לכל סניף.

קריאה: ביקשנו מכם בשבוע הזאת את ההבהרה הזאת.

קריאה: זאת הבהרה מאוד קריטית מה שאתה אומר עכשיו, זה לא יעבור.

קריאה: זה לא תקין.

פניה קירשנבאום: ערן, אפשר לומר לפרוטוקול מה בדיוק קיבלו הקבלנים?

פניה קירשנבאום: תחזור בבקשה עוד פעם.

משה גפני: שנייה, שיענה קודם לגבי הסניפים.

משה אשר: לגבי הסניפים.

משה אשר: זה מתקשר להגדרת ניזוק.

משה אשר: הניזוק זה הישות המשפטית.

משה אשר: כמו שדודי גולדברג ציין והבהרתי, אם זאת חברה – זאת חברה.

משה אשר: אם זה מלכ"ר – זה מלכ"ר.

משה אשר: אם זה יחיד עצמאי אז היחיד העצמאי.

משה אשר: היחיד העצמאי יכול להיות בפריסה רחבה, בפריסה צרה, אנחנו לא נכנסים לזה.

משה אשר: אבל, כשם שאם יש לו – אתם רוצים לפתוח את זה לפי סניפים.

קריאה: אתם פתחתם את זה לפי סניפים ב"עופרת יצוקה".

משה אשר: אנחנו אומרים דבר כזה.

משה אשר: מבחינתנו הניזוק הוא ישות משפטית אחת.

פניה קירשנבאום: אם אני נפגע אתה לא מאפשר לי - - -

משה אשר: חד משמעית – מאשר.

משה גפני: מה שהיה ב"עופרת יצוקה" יהיה גם פה?

ערן יעקב: לא.

משה אשר: ערן, מה ההבדל לעומת "עופרת יצוקה"?

ערן יעקב: ב"עופרת יצוקה" אני חושב שבפרקטיקה, בדרך הוראות הביצוע, ההתנהלות היתה של הסניפים, תלוי באיזה מצבים, ניסו להתייחס - - -

משה גפני: ההחלטה שלנו היא שמה שהיה עם הסניפים ב"עופרת יצוקה" יהיה כאן.

משה גפני: בתחילת הדרך אמרתם שמה שהיה ב"עופרת יצוקה" יהיה כאן.

משה גפני: על הסניפים, מה שהיה ב"עופרת יצוקה" יהיה גם כאן.

משה גפני: אם לא היה בסניפים כמו שאתם אומרים עכשיו, לא יהיה גם עכשיו.

משה גפני: אם זה היה בתקנות, זה יהיה גם עכשיו.

משה גפני: מה שקובע הוא מה שהיה ב"עופרת יצוקה".

משה גפני: אמרתם או לא אמרתם, או שגם מזה אתם חוזרים?

ערן יעקב: לא.

ערן יעקב: כמו במסלול האדום שלא היתה מקדמה גם עכשיו לא תהיה מקדמה.

משה גפני: בסדר.

משה גפני: ערן, אל תהיו כאלה.

ערן יעקב: אי-אפשר לפתוח כל הזמן את הכול.

ערן יעקב: המסלול האדום היה התנהלות מאוד ברורה.

משה גפני: אני קיבלתי את העמדה של משה אשר.

ערן יעקב: אבל המשמעות של לחוקק, יש עם זה בעיה.

ערן יעקב: גפני, תבין גם אותנו.

ערן יעקב: אתה מביא אותנו לקצה בתוך דיון של חמש דקות.

ערן יעקב: אי-אפשר, אי-אפשר.

משה גפני: ערן, משה ודורון, תקשיבו לי.

משה גפני: רוב הדברים ויתרתי לכם.

משה גפני: אתם יודעים מה?

משה גפני: בואו נירגע קצת.

משה גפני: אני פונה אליכם בחברות מוחלטת.

משה גפני: לגבי הנושא של הסניפים, אנחנו לא מדברים על הרבה, מה שהיה ב"עופרת יצוקה" יהיה גם כאן.

משה גפני: לגבי הנושא של המקדמה על המסלול האדום - תגידו לא, תעשו מה שאתם רוצים, אני מצביע על זה.

משה גפני: תעשו מה שאתם רוצים.

משה גפני: אני רוצה את זה בהסכמה.

משה גפני: קמתי בבוקר ואחרי התפילה עשיתי לעצמי חשבון שהיום אני לא רב איתכם.

משה גפני: אל תהרסו לי את זה עכשיו.

משה גפני: לגבי הנושא של הסניפים, מה שהיה ב"עופרת יצוקה" יהיה כאן.

משה גפני: לגבי הנושא של המקדמות במסלול האדום, אני מקבל את העמדה של משה אשר.

משה גפני: תהיה מגבלה של מיליון שקל.

משה גפני: אני מבין שאם מישהו מגיש תביעה במסלול האדום על 30 מיליון שקלים, שפתאום ניתן לו מקדמה של 50% זה באמת לא לעניין.

משה גפני: אם לא נותנים לו תשובה 6 חודשים, נותנים לו מקדמה של 50% עם תקרה.

משה גפני: לגבי הנושא של הקבלנים.

משה גפני: במסלול האדום יש להם את כל המסלולים.

משה גפני: במסלול הירוק יש להם את הנושא של השכר, יש להם את הנושא של ההוצאות.

משה גפני: לגבי המחזורים, חצי שנה.

פניה קירשנבאום: בירוק יש להם גם הוצאות וגם שכר.

משה גפני: כן.

משה גפני: מי בעד מה שעכשיו הוספתי?

משה גפני: פרי הדר נשאר 20%.

משה גפני: מי בעד התוספת שאמרתי עכשיו ירים את ידו?

משה גפני: מי נגד?

משה גפני: מי נמנע?

משה גפני: בעד התוספת – רוב

משה גפני: נמנעים – אין התוספת אושרה.

משה גפני: התוספת הזאת נכנסה לתקנות.

משה גפני: אני מודה למשרד האוצר, אני מודה למנכ"ל משה אשר.

משה גפני: אני מודה לערן יעקב.

משה גפני: אני מודה לליאת, לדלית ולכל אלה שעסקו במלאכה.

משה גפני: אני מבקש שהפרסום ברשומות יהיה מהיר.

משה גפני: אני אעקוב אחר העניין של המקדמות.

משה גפני: אני מקווה שאנשים יקבלו תשובות.

משה גפני: אני מאחל לכם בהצלחה בעניין הזה.

משה גפני: אני רוצה תשובה לגבי תשלום המס המאוחד.

משה גפני: הישיבה נעולה.